				|

		52013PC0212

			Návrh ROZHODNUTIE RADY o pozícii, ktorá sa má prijať v mene Európskej únie na 65. zasadnutí Výboru pre ochranu morského prostredia, pokiaľ ide o zmeny formulárov A a B Medzinárodného osvedčenia o zabránení znečisťovaniu ropou a zmeny schémy posudzovania stavu, a na 92. zasadnutí Výboru pre námornú bezpečnosť, pokiaľ ide o zmeny Medzinárodného kódexu pre bezpečnostný manažment a zmeny kapitoly III dohovoru SOLAS a Kódexu o vysokorýchlostných plavidlách z rokov 1994 a 2000 týkajúce sa vstupu do uzavretých priestorov a cvičení zameraných na záchranné činnosti /* COM/2013/0212 final - 2013/0112 (NLE) */

			   	DÔVODOVÁ SPRÁVA
1.           KONTEXT NÁVRHU
Predložený návrh Komisie sa týka stanovenia
pozície Únie v jednotlivých orgánoch IMO vo vzťahu k:
·
prijatiu zmien doplnkových formulárov
A a B Medzinárodného osvedčenia o zabránení
znečisťovaniu ropou,
·
prijatiu zmien schémy posudzovania stavu [rezolúcia
MEPC 94(46)] (vyplývajúcich z prijatia Medzinárodného kódexu
o rozšírenom programe inšpekcií v rámci prehliadok lodí na hromadný
náklad a ropných tankerov z roku 2011),
·
prijatiu zmien Medzinárodného kódexu pre
bezpečnostný manažment,
·
prijatiu zmien kapitoly III dohovoru SOLAS
a Kódexu o vysokorýchlostných plavidlách z rokov 1994
a 2000,
·
prijatiu týchto zmien v súlade
s príslušnými ustanoveniami príslušných dohovorov.
1.1.        Doplnkové formuláre A
a B Medzinárodného osvedčenia o zabránení
znečisťovaniu ropou
Tieto doplnkové formuláre Medzinárodného
osvedčenia o zabránení znečisťovaniu ropou sa musia
uchovávať na palube lode. Formulár A je určený pre iné lode ako
ropné tankery, kým formulár B je určený pre ropné tankery. Zmena sa týka
vypustenia požiadavky zaznamenávať v oboch dokumentoch kapacitu
spaľovacej pece, ktorá sa v minulosti zaznamenávala v obidvoch
formulároch v litroch za hodinu (l/h). V prílohe 2 k rezolúcii
MEPC 187(59), ktorá bola prijatá neskôr, sa uvádza iná metóda merania (kapacita
v kW alebo kcal/h). Zistilo sa, že obidve merania spôsobujú zmätok pri
zaznamenávaní a kontrolách; okrem toho, kým prvé meranie bolo ťažko
použiteľné, druhé meranie nemalo praktický účel. Vzhľadom na túto
skutočnosť sa potreba zaznamenávania kapacity spaľovacej pece
vypustí z oboch formulárov.
Tieto zmeny sú uvedené v prílohe 13 k správe
výboru MEPC 64/23/Add.1. V odseku 7,32 správy z 64. zasadnutia výboru
MEPC (MEPC 64/23) sa uvádza, že tieto zmeny budú prijaté na 65. zasadnutí
výboru MEPC.
1.2.        Schéma posudzovania stavu
[rezolúcia MEPC 94(46)]: zmeny vyplývajúce z prijatia Medzinárodného
kódexu o rozšírenom programe inšpekcií v rámci prehliadok lodí na
hromadný náklad a ropných tankerov z roku 2011;
V schéme posudzovania stavu sa stanovuje
rámec pre intenzívnejšie inšpekcie starších lodí. V rozšírenom programe
inšpekcií v rámci prehliadok lodí na hromadný náklad a ropných tankerov
alebo rozšírenom programe prehliadok sa podrobne uvádza spôsob vykonávania
týchto dôslednejších inšpekcií. Keďže v rámci schémy posudzovania
stavu sa používa rozšírený program prehliadok, znamená to, že v schéme
posudzovania stavu sa odkazuje na rozšírený program prehliadok ako na nástroj.
Prostredníctvom súčasných zmien sa upravuje schéma posudzovania stavu s cieľom
odkázať na najnovší kódex o rozšírenom programe prehliadok z roku
2011.
Tieto zmeny sú uvedené v prílohe 16 k správe
MEPC 64/23/Add.1. V odseku 11,13 správy z 64. zasadnutia výboru MEPC
(MEPC 64/23) sa uvádza, že tieto zmeny budú prijaté na 65. zasadnutí výboru
MEPC.
1.3.        Medzinárodný kódex pre
bezpečnostný manažment (ISM)
Cieľom Medzinárodného kódexu pre
bezpečnostný manažment je zaistiť bezpečnosť na mori,
zabrániť zraneniam ľudí alebo stratám na životoch, škodám na životnom
prostredí, najmä morskom prostredí, a škodám na majetku. Zmeny, ktoré sa
majú prijať, sú výsledkom jedného z viacerých úspešných návrhov,
ktoré EÚ predložila organizácii IMO v súvislosti s touto otázkou,
v tomto prípade STW 43/10[1].
Tieto zmeny, ktoré budú mať vplyv na samotný kódex ISM, navrhlo 27
členských štátov a Európska komisia s cieľom zvýšiť
jeho účinnosť.
Ide o tieto zmeny kódexu:
Časť A oddiel 6 (Zdroje
a zamestnanci): začlenenie osobitného ustanovenia (nový odsek 6.2.1),
že spoločnosť by mala zabezpečiť primerané obsadenie lode
posádkou prostredníctvom zavedených postupov, ktoré zahŕňajú všetky
aspekty bezpečného a účinného vykonávania činností na
palube lode.
Časť A oddiel 12 (Overovanie,
preskúmanie a hodnotenie spoločnosti): začlenenie osobitného
ustanovenia objasnenia (nový odsek 12.2) o zodpovednosti spoločnosti,
o jej povinnostiach a úlohách, ktoré jej vyplývajú z kódexu, to
znamená, že spoločnosť nesie celkovú zodpovednosť aj
v prípade, keď prenesie niektoré úlohy vyplývajúce z kódexu ISM,
pričom pravidelne overuje, či subjekty, na ktoré spoločnosť
preniesla niektoré úlohy súvisiace s kódexom ISM, konajú v súlade
s týmto kódexom.
Poznámky pod čiarou: začlenenie
krížových odkazov na príslušné usmernenia v kódexe.
Tieto zmeny sú stanovené v prílohe 22 k
správe MSC 91/22/Add.2. V odseku 11,9 správy z 91. zasadnutia výboru
MSC (MSC 91/22) sa uvádza, že tieto zmeny budú prijaté na 92. zasadnutí výboru
MSC.
1.4.        Zmeny kapitoly III dohovoru
SOLAS a Kódexu o vysokorýchlostných plavidlách z rokov 1994
a 2000, ako aj Kódexu o dynamicky podporovaných plavidlách
z roku 1978, týkajúce sa vstupu do uzavretých priestorov
a cvičení zameraných na záchranné činnosti
Kapitola III dohovoru SOLAS sa týka záchranných
prostriedkov a mechanizmov. Zmeny sa týkajú pravidla 19 o príprave
a cvičení zameraných na núdzové situácie a ich cieľom je
znížiť počet smrteľných úrazov súvisiacich so vstupom do
uzavretých priestorov prostredníctvom stanovenia požiadavky, že členovia
posádky, ktorí pri plnení svojich úloh vstupujú do uzatvorených priestorov a
poskytujú záchranu, sa aspoň raz za dva mesiace zúčastnia na
cvičení zameranom na vstup do uzavretých priestorov a záchranné
činnosti. Podobné zmeny sa začlenia do Kódexu
o vysokorýchlostných plavidlách z rokov 1994 a 2000 a takisto do
Kódexu o dynamicky podporovaných plavidlách.
Zmeny týkajúce sa Kódexu o vysokorýchlostných
plavidlách z rokov 1994 a 2000 sú zahrnuté v príslušných
prílohách 30 a 31 k správe výboru MSC 91/22/Add.2. V odseku 13.7
správy z 91. zasadnutia výboru MSC (MSC 91/22) sa uvádza, že tieto zmeny
budú prijaté na 92. zasadnutí výboru MSC.
Zmeny týkajúce sa Kódexu o bezpečnosti
dynamicky podporovaných plavidiel (kódex DSC) sú uvedené v návrhu MSC
92/3/1 týkajúcom sa príslušných zmien kódexov MODU z rokov 1979, 1989
a 2009 a kódexu DSC z 22. februára 2013, a zaviedol ich
sekretariát organizácie IMO. V prílohe 4 k tomuto návrhu je uvedený návrh
rezolúcie z 92. zasadnutia výboru MSC na zmenu kódexu DSC. V odseku
13.9 správy z 91. zasadnutia výboru MSC (MSC 91/22) sa uvádza, že táto
zmena bude prijatá na 92. zasadnutí výboru MSC. V rezolúcii A.373(X) sa uvádza,
že Výbor pre námornú bezpečnosť môže podľa potreby zmeniť
kódex DSC. Táto zmena sa vykoná na základe podobných zmien, ktoré sa vykonali
v ostatných súvisiacich kódexoch.
1.5.        Prijatie zmien
1.5.1.     Prijatie zmien týkajúcich sa
doplnkových formulárov A a B Medzinárodného osvedčenia
o zabránení znečisťovaniu ropou a schémy posudzovania stavu
Tieto zmeny schválil Výbor pre ochranu morského
prostredia na svojom 64. zasadnutí, ktoré sa konalo 1. – 5. októbra 2012,
a budú predložené na prijatie na 65. zasadnutí tohto výboru, ktoré sa bude
konať 13. – 17. mája 2013.
1.5.2.     Prijatie zmien kódexu ISM,
kapitoly III dohovoru SOLAS, Kódexu o vysokorýchlostných plavidlách
z rokov 1994 a 2000, ako aj Kódexu o bezpečnosti dynamicky
podporovaných plavidiel
Zmeny týkajúce sa kapitoly III dohovoru SOLAS
a Kódexu o vysokorýchlostných plavidlách z rokov 1994
a 2000 boli schválené na 91. zasadnutí Výboru pre námornú
bezpečnosť, ktoré sa konalo 26. – 30. novembra 2012, a budú
predložené na prijatie na 92. zasadnutí tohto výboru, ktoré sa bude konať
12. – 20. júna 2013.
Výbor pre námornú bezpečnosť na svojom
91. zasadnutí, ktoré sa konalo 26. – 30. novembra 2012, vzal do úvahy následné
zmeny kódexu DSC a začlenil ich do návrhu rezolúcie MSC uvedeného v
prílohe 4 k dokumentu MSC 92/3/1 sekretariátu IMO, pričom tieto zmeny
budú predložené na prijatie na 92. zasadnutí tohto výboru, ktoré sa bude
konať 12. – 20. júna 2013.
Prijatie a nadobudnutie platnosti.
Prijatie a nadobudnutie platnosti
Keď príslušný výbor IMO schváli a prijme zmeny, predloží ich
príslušným zmluvným stranám, aby vyjadrili svoj súhlas so záväznosťou
týchto zmien.
1.6.        Príslušné právne predpisy EÚ

1.6.1.     Doplnkové formuláre
A a B Medzinárodného osvedčenia o zabránení
znečisťovaniu ropou
Cieľom smernice 2009/16/ES[2] o štátnej prístavnej
kontrole je pomôcť podstatne znížiť lodnú prepravu
nespĺňajúcu normy vo vodách, ktoré spadajú pod jurisdikciu
členských štátov, prostredníctvom a) zabezpečenia zhody
s medzinárodnými právnymi predpismi a príslušnými právnymi predpismi EÚ
o námornej bezpečnosti, ochrane morského prostredia a životných
a pracovných podmienkach na lodiach; b) stanovenia spoločných
kritérií kontroly lodí prístavným štátom; c) zavedenia systému štátnej
prístavnej kontroly založeného na inšpekciách vykonávaných v rámci EÚ
a regiónu Parížskeho MoP.
Zmeny týchto formulárov budú mať vplyv na
požiadavky týkajúce sa inšpekcií alebo podrobnejších inšpekcií stanovených
v článku 13 ods. 1 smernice 2009/16/ES, najmä v písmene a),
v ktorom sa ustanovuje, že:
„1. príslušný orgán zabezpečí, aby
inšpektor pri každej úvodnej inšpekcii lode minimálne:
a) skontroloval osvedčenia
a dokumenty uvedené v prílohe IV, ktoré sa musia uchovávať na
palube v súlade s právnymi predpismi Spoločenstva v oblasti
námornej dopravy a dohovormi súvisiacimi s bezpečnosťou
a ochranou;“.
Toto osvedčenie je uvedené v bode 7
prílohy IV k smernici.
Výsledkom zmien budú odlišné požiadavky uvedené v
týchto formulároch, ktoré sú úradníci štátnej prístavnej kontroly povinní
podľa článku 13 ods. 1 smernice 2009/16/ES kontrolovať.
Vzhľadom na to bude potrebné zmeniť takisto postupy kontroly lodí
uvedené v prílohe VI k smernici pod názvom „Príloha 1 k Parížskemu
MoP nazvaná Postupy štátnej prístavnej kontroly“.
1.6.2.     Schéma posudzovania stavu
[rezolúcia MEPC 94(46): zmeny vyplývajúce z prijatia Medzinárodného
kódexu o rozšírenom programe inšpekcií v rámci prehliadok lodí na
hromadný náklad a ropných tankerov z roku 2011]
Cieľom nariadenia (EÚ) č. 530/2012[3] o urýchlenom zavedení
konštrukčných požiadaviek na dvojitý alebo ekvivalentný trup pre ropné
tankery s jednoduchým trupom je zaviesť urýchlené zavádzanie
uplatňovania konštrukčných požiadaviek dohovoru MARPOL 73/78, ako sú vymedzené
v článku 3 tohto nariadenia, týkajúcich sa dvojitého alebo
ekvivalentného trupu pre ropné tankery s jednoduchým trupom,
a zakázať prepravu ťažkých olejov v ropných tankeroch
s jednoduchým trupom smerujúcich do prístavov členských štátov alebo
opúšťajúcich tieto prístavy.
V tomto nariadení sa stanovuje povinnosť
uplatňovať schému posudzovania stavu (CAS) organizácie IMO na ropné
tankery s jednoduchým trupom staršie než 15 rokov. V článku 5 sa
stanovuje povinnosť uviesť tieto tankery do súladu so schémou CAS, ktorá
je vymedzená v článku 6 ako schéma posudzovania stavu prijatá
rezolúciou MEPC 94(46) z 27. apríla 2001, zmenenou rezolúciou MEPC 99(48)
z 11. októbra 2002 a rezolúciou MEPC 112(50) zo 4. decembra 2003.
Táto zmena, aj keď sa neuvádza vo vymedzení CAS uvedenom
v článku 6 nariadenia, bude mať právny účinok
a nariadenie by sa malo aktualizovať s cieľom
zohľadniť nový vývoj na medzinárodnej úrovni.
1.6.3.     Medzinárodný kódex pre
bezpečnostný manažment (ISM)
Cieľom nariadenia (ES) 336/2006[4] o vykonávaní Medzinárodného
kódexu pre bezpečnostný manažment v rámci Spoločenstva a
o zrušení nariadenia Rady (ES) č. 3051/95 je zlepšiť
bezpečnostný manažment a bezpečnosť prevádzkovania lodí,
ako aj ochranu pred znečistením pochádzajúcim z lodí. Tento cieľ sa
dosiahne tým, že sa zabezpečí, aby spoločnosti prevádzkujúce tieto
lode dodržiavali kódex ISM prostredníctvom:
a) zavedenia, vykonávania a riadneho
udržiavania systémov riadenia bezpečnosti spoločnosťami na
lodiach a na pobreží a
b) kontroly týchto systémov správami štátu vlajky
a prístavného štátu.
Nariadenie (EÚ) č. 336/2006[5] predstavovalo základ pre návrh
na zmenu kódexu ISM, a preto bude týmito zmenami ovplyvnené.
V článku 2 ods. 1 sa vymedzuje kódex ISM
a uvádza sa, že kódex ISM je uvedený v prílohe I k tomuto
nariadeniu v aktuálnom znení. V článku 5 sa stanovuje, že lode,
na ktoré sa vzťahuje rozsah pôsobnosti článku 3 ods. 1 nariadenia,
musia spĺňať požiadavky časti A kódexu ISM.
Vzhľadom na to budú mať zmeny, ktoré sa prijmú na 92. zasadnutí
výboru MSC, priamy právny účinok na nariadenie.
1.6.4.     Zmeny kapitoly III dohovoru
SOLAS, Kódexu o vysokorýchlostných plavidlách z rokov 1994
a 2000 a Kódexu o dynamicky podporovaných plavidlách týkajúce sa
vstupu do uzavretých priestorov a cvičení zameraných na záchranné
činnosti
Cieľom smernice 2009/45/ES[6] o bezpečnostných
pravidlách a normách pre osobné lode, zmenenej smernicou 2010/65/ES, je
zaviesť jednotnú úroveň bezpečnosti života a majetku na
nových a existujúcich osobných lodiach a vysokorýchlostných osobných
plavidlách, ak obidve kategórie lodí a plavidiel vykonávajú vnútroštátnu
plavbu, a stanoviť postupy rokovania na medzinárodnej úrovni na
účely harmonizácie pravidiel pre osobné lode vykonávajúce medzinárodnú
plavbu.
Prostredníctvom článku 6 ods. 4 smernice sa
osobitne uplatňuje Kódex o vysokorýchlostných plavidlách z rokov
1994 a 2000 na vysokorýchlostné osobné plavidlá vykonávajúce vnútroštátnu
plavbu. Na staršie plavidlá, na ktoré sa nevzťahuje Kódex
o vysokorýchlostných plavidlách, sa prostredníctvom smernice
uplatňuje predchádzajúci Kódex o dynamicky podporovaných plavidlách
[článok 6 ods. 4 písm. a) bod iii)].
Vzhľadom na to bude mať zavedenie nových
zmien kapitoly 18 (o prevádzkových požiadavkách) obidvoch Kódexov
o vysokorýchlostných plavidlách a ekvivalentných zmien kapitoly 17 (o
prevádzkových požiadavkách) Kódexu o dynamicky podporovaných plavidlách
(DSC) priamy právny účinok na právne predpisy EÚ.
1.7.        Právomoc EÚ
Vzhľadom na tieto právne predpisy EÚ sa
Komisia domnieva, že prijatie zmien:
1)      doplnkových formulárov A a B
Medzinárodného osvedčenia o zabránení znečisťovaniu ropou;
2)      Schéma posudzovania stavu [rezolúcia MEPC
94(46)]: zmeny vyplývajúce z prijatia Medzinárodného kódexu
o rozšírenom programe inšpekcií v rámci prehliadok lodí na hromadný
náklad a ropných tankerov z roku 2011]
3)      Medzinárodný kódex pre bezpečnostný
manažment (ISM) a
4)      zmien kapitoly III dohovoru SOLAS, Kódexu
o vysokorýchlostných plavidlách z rokov 1994 a 2000
a kódexu DSC týkajúcich sa vstupu do uzavretých priestorov
a cvičení zameraných na záchranné činnosti
patrí do výlučnej právomoci EÚ, ktorú Únia
nadobudla podľa článku 3 ods. 2 ZFEÚ, pokiaľ prijatie týchto
medzinárodných nástrojov môže mať vplyv na spoločné pravidlá alebo
meniť ich rozsah pôsobnosti. V tejto súvislosti:
1)      zmeny doplnkových formulárov
A a B Medzinárodného osvedčenia o zabránení
znečisťovaniu ropou budú priamo súvisieť so smernicou
2009/16/ES, keďže ich výsledkom budú odlišné požiadavky týkajúce sa týchto
formulárov, ktorých kontrola je úlohou úradníkov štátnej prístavnej kontroly,
ako sa stanovuje v článku 13 ods. 1 tejto smernice;
2)      prostredníctvom zmien schémy posudzovania
stavu [rezolúcia MEPC 94(46)] sa predvída a vopred vymedzí každá budúca
aktualizácia tejto schémy, ktorá sa uplatňuje v súlade
s článkami 5 a 6 nariadenia (EÚ) č. 530/2012,
s cieľom zohľadniť najnovší vývoj v postupoch uvedených
v rozšírenom programe prehliadok;
3)      zmeny Medzinárodného kódexu pre
bezpečnostný manažment priamo ovplyvnia formu kódexu, ktorý sa vykonáva
prostredníctvom nariadenia (ES) č. 336/2006, a
4)      zmeny kapitoly III dohovoru SOLAS, Kódexu
o vysokorýchlostných plavidlách z rokov 1994 a 2000, ako aj
kódexu DSC budú mať priamy vplyv na smernicu 2009/45/ES.
V súlade s konsolidovanou judikatúrou,
aj keď Únia nie je členom organizácie IMO, členské štáty nie sú
oprávnené prevziať povinnosti, ktoré môžu mať vplyv na právne
predpisy EÚ stanovené na dosiahnutie cieľov zmlúv, pokiaľ ich na to
na návrh Komisie neoprávni Rada prostredníctvom svojho rozhodnutia. Také
oprávnenie je preto potrebné v súvislosti so všetkými takými
povinnosťami, bez ohľadu na predmet príslušných medzinárodných
nástrojov.
1.8.        Záver
Komisia preto predkladá návrh rozhodnutia Rady
týkajúceho sa pozície, ktorá sa má prijať v mene Európskej únie
v súvislosti s otázkami uvedenými v odseku 1.7, ktoré budú
prijaté na 65. zasadnutí Výboru pre ochranu morského prostredia a 92.
zasadnutí Výboru pre námornú bezpečnosť.
2013/0112 (NLE)
Návrh
ROZHODNUTIE RADY
o pozícii, ktorá sa má prijať v
mene Európskej únie na 65. zasadnutí Výboru pre ochranu morského prostredia,
pokiaľ ide o zmeny formulárov A a B Medzinárodného
osvedčenia o zabránení znečisťovaniu ropou a zmeny schémy
posudzovania stavu, a na 92. zasadnutí Výboru pre námornú
bezpečnosť, pokiaľ ide o zmeny Medzinárodného kódexu pre
bezpečnostný manažment a zmeny kapitoly III dohovoru SOLAS a Kódexu
o vysokorýchlostných plavidlách z rokov 1994 a 2000 týkajúce sa
vstupu do uzavretých priestorov a cvičení zameraných na záchranné
činnosti
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 100 ods. 2 v spojení
s článkom 218 ods. 9,
so zreteľom na návrh Európskej komisie,
keďže:
(1)       Opatrenie Európskej únie
v odvetví námornej dopravy by sa malo zamerať na zlepšenie námornej
bezpečnosti.
(2)       Výbor IMO pre ochranu
morského prostredia schválil na svojom 64. zasadnutí (MEPC 64, október 2012)
zmeny doplnkových formulárov A a B Medzinárodného osvedčenia
o zabránení znečisťovaniu ropou a zmenu schémy posudzovania
stavu [rezolúcia MEPC 94(46)] (vyplývajúce z prijatia Medzinárodného
kódexu o rozšírenom programe inšpekcií v rámci prehliadok lodí na hromadný
náklad a ropných tankerov z roku 2011); očakáva sa, že Výbor IMO
pre ochranu morského prostredia prijme tieto zmeny na svojom 65. zasadnutí,
ktoré sa bude konať 13. – 17. mája 2013.
(3)       Výbor IMO pre námornú
bezpečnosť schválil na svojom 91. zasadnutí zmeny Medzinárodného
kódexu pre bezpečnostný manažment (ISM) a zmeny kapitoly III dohovoru
SOLAS, Kódexu o vysokorýchlostných plavidlách z rokov 1994
a 2000 a Kódexu o dynamicky podporovaných plavidlách;
očakáva sa, že Výbor IMO pre námornú bezpečnosť prijme tieto
zmeny na svojom 92. zasadnutí, ktoré sa bude konať v júni 2013.
(4)       Keď budú zmeny týchto
dohovorov prijaté, generálny tajomník organizácie IMO ich predloží príslušným
zmluvným stranám, aby vyjadrili svoj súhlas s tým, že budú týmito zmenami
viazané.
(5)       Prostredníctvom zmien
doplnkových formulárov A a B Medzinárodného osvedčenia
o zabránení znečisťovaniu ropou (IOPP) sa vypustia požiadavky na
informácie o kapacite spaľovacej pece; na osvedčenie IOPP sa
vzťahuje bod 7 prílohy IV k smernici 2009/16/ES[7] o štátnej prístavnej
kontrole ako na formulár, ktorý sú úradníci štátnej prístavnej kontroly
členského štátu povinní kontrolovať v súlade s článkom 13 ods. 1
smernice.
(6)       Prostredníctvom zmien schémy
posudzovania stavu (CAS) pre ropné tankery s jednoduchým trupom sa táto
schéma upraví tak, aby zodpovedala najnovšiemu (z roku 2011) rozšírenému
programu inšpekcií v rámci prehliadok lodí na hromadný náklad
a ropných tankerov alebo rozšírenému programu prehliadok (ESP).
V nariadení (EÚ) č. 530/2012[8]
o urýchlenom zavedení konštrukčných požiadaviek na dvojitý alebo
ekvivalentný trup pre ropné tankery s jednoduchým trupom sa schéma CAS
uplatňuje v článkoch 5 a 6.
(7)       Prostredníctvom zmien kódexu
ISM sa zavedú osobitné ustanovenia týkajúce sa spresnenia kódexu
z hľadiska primeraných aspektov obsadenia lode posádkou
a zodpovednosti za pridelené úlohy súvisiace s ISM, ako aj začlenenia
príslušných poznámok pod čiarou. V článku 2 ods. 1 nariadenia
(ES) č. 336/2006[9]
o vykonávaní Medzinárodného kódexu pre bezpečnostný manažment
v rámci Spoločenstva a o zrušení nariadenia Rady (ES)
č. 3051/95 sa vymedzuje kódex ISM a takisto sa uvádza, že tento kódex
je uvedený v prílohe I k tomuto nariadeniu v aktuálnom znení.
V článku 5 sa ustanovuje, že lode, na ktoré sa vzťahuje toto
nariadenie, spĺňajú požiadavky časti A kódexu ISM. Vzhľadom
na to budú mať zmeny, ktoré sa prijmú na 92. zasadnutí výboru MSC, priamy
právny účinok na nariadenie.
(8)       Prostredníctvom zmien
kapitoly III dohovoru SOLAS, a najmä Kódexu o vysokorýchlostných
plavidlách z rokov 1994 a 2000, ako aj Kódexu o dynamicky
podporovaných plavidlách sa zavedie do pravidla 19 dohovoru SOLAS, kapitoly 18
Kódexu o vysokorýchlostných plavidlách a kapitoly 17 kódexu DSC
povinnosť zúčastniť sa na cvičeniach zameraných na záchranné
činnosti, týkajúca sa členov posádky zodpovedných za vykonávanie prác
v uzavretých priestoroch. Prostredníctvom smernice 2009/45/ES[10] o bezpečnostných
pravidlách a normách pre osobné lode, zmenenej smernicou 2010/65/ES, sa
konkrétne uplatňuje Kódex o vysokorýchlostných plavidlách
z rokov 1994 a 2000 na vysokorýchlostné osobné plavidlá vo
vnútrozemskej doprave. V smernici sa ustanovuje, že na staršie plavidlá,
na ktoré sa nevzťahuje Kódex o vysokorýchlostných plavidlách, sa
uplatňuje predchádzajúci kódex DSC.
(9)       Tieto zmeny, ktoré budú prijaté
na 65. zasadnutí výboru MEPC a 92. zasadnutí výboru MSC, možno považovať
za pozitívny vývoj, a preto by ich mala Únia podporiť.
(10)     Európska únia nie je
členom organizácie IMO ani zmluvnou stranou týchto dohovorov. Preto je
nevyhnutné, aby Rada oprávnila členské štáty na vyjadrenie pozície Únie
v týchto výboroch organizácie IMO a na vyjadrenie ich súhlasu
s tým, že budú týmito zmenami viazané.
PRIJALA TOTO ROZHODNUTIE:
Článok 1
1. Pozíciou Únie na 65. zasadnutí Výboru IMO
pre ochranu morského prostredia je schválenie prijatia zmien formulárov A a B
Medzinárodného osvedčenia o zabránení znečisťovaniu ropou
a zmien schémy posudzovania stavu [rezolúcia MEPC 94(46)], ktoré tento
výbor schválil na svojom 64. zasadnutí, ako sa uvádza v prílohách 13 a 16 k dokumentu
organizácie IMO MEPC 64/23/Add.1.
2. Pozíciou Únie na 92. zasadnutí Výboru IMO
pre námornú bezpečnosť je schválenie prijatia zmien kódexu ISM
a súvisiacich usmernení a zavedenie nových požiadaviek týkajúcich sa
prípravy zameraných na záchranné činnosti v uzavretých priestoroch do
kapitoly III dohovoru SOLAS z roku 1974, Kódexu o vysokorýchlostných
plavidlách z rokov 1994 a 2000 a Kódexu o dynamicky
podporovaných plavidlách, ako ich schválil výbor na svojom 91. zasadnutí, ako
sa uvádza v prílohách 22, 30 a 31 k dokumentu IMO MSC 91/22/Add.
2, prípadne v prílohe 4 k dokumentu IMO MSC 92/3/1.
3. Členské štáty, ktoré sú členmi
organizácie IMO, konajúc jednotne v záujme Únie, vyjadria pozíciu Únie uvedenú
v odsekoch 1 a 2 tohto článku.
4. Formálne a malé zmeny tejto pozície
možno dohodnúť bez toho, aby bola potrebná jej zmena.
Článok 2
V záujme Únie v súvislosti
s týmto rozhodnutím sú členské štáty týmto oprávnené na poskytnutie
svojho súhlasu s tým, že budú viazané týmito zmenami uvedenými
v článku 1 ods. 1 a 2.
Článok 3
Toto rozhodnutie je určené členských
štátom.
V Bruseli
                                                                       Za
Radu
                                                                       predseda
[1]               STW 43/10 Improving the effectiveness of implementation
of the International Safety Management Code (Zvýšenie účinnosti
vykonávania Medzinárodného kódexu pre bezpečnostný manažment).
[2]               Ú. v. EÚ L 131, 28.5.2009, s. 5.
[3]               Ú. v. EÚ L 172, 30.6.2012, s. 3.
[4]               Ú. v. EÚ L 64, 4.3.2006, s. 1.
[5]               Ú. v. EÚ L 64, 4.3.2006, s. 1.
[6]               Ú. v. EÚ L 163, 25.6.2009, s. 1.
[7]               Ú. v. EÚ L 131, 28.5.2009, s. 5.
[8]               Ú. v. EÚ L 172, 30.6.2012, s. 3.
[9]               Ú. v. EÚ L 64, 4.3.2006, s. 1.
[10]             Ú. v. EÚ L 163, 25.6.2009, s. 1.


               EURÓPSKA KOMISIA
            V Bruseli22. 2. 2016
            COM(2016) 78 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (EGF/2016/000 TA 2016 – Technická pomoc na podnet Komisie)

               DÔVODOVÁ SPRÁVA

               Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               ZHRNUTIE ŽIADOSTI A ANALÝZA

                  Základné údaje:

                  Referenčné č. EGF
                        EGF/2016/000

                  Európska komisia
                        technická pomoc

                  Administratívne výdavky: rozpočet v EUR
                        380 000

                  % administratívnych výdavkov (strop: 0,5 %)
                        0,23 %

               V súlade s článkom 11 ods. 1 nariadenia o EGF sa na podnet Komisie môže každoročne z EGF poskytnúť na technickú pomoc najviac 0,5 % maximálnej ročnej sumy.

               Technická pomoc, ktorá sa má financovať a rozdelenie odhadovaných nákladov

               1.Príspevok sa použije na výdavky uvedené v článku 11 ods. 1 a 4, ako aj v článku 12 ods. 2, 3 a 4 nariadenia o EGF, ako sa podrobnejšie uvádza ďalej.

               2.Monitorovanie a zhromažďovanie údajov: Komisia bude zhromažďovať údaje o prijatých, vyplatených a uzavretých žiadostiach, ako aj o navrhovaných a vykonaných opatreniach. Tieto údaje budú k dispozícii na webovej lokalite v podobe, ktorá zodpovedá potrebám dvojročnej správy 2017. Na základe úsilia za posledné roky budú náklady na túto činnosť predstavovať 20 000 EUR.

               3.Informácie: Webová lokalita o EGF
                  2
               , ktorú Komisia zriadila v rámci oblasti „Zamestnanosť, sociálne záležitosti a začlenenie“ a ktorú spravuje na základe požiadavky článku 12 ods. 2 nariadenia o EGF, sa bude pravidelne aktualizovať a rozširovať, pričom každý jej nový prvok sa preloží do všetkých jazykov EÚ. Zvýši sa všeobecná informovanosť o EGF a podporí jeho viditeľnosť. EGF bude súčasťou rozličných publikácií a audiovizuálnych aktivít Komisie v zmysle článku 11 ods. 4 nariadenia o EGF. Náklady na tieto položky v roku 2016 sa odhadujú na 20 000 EUR.

               4.Vytváranie vedomostnej základne/rozhrania: Komisia pokračuje vo svojej práci pri zriaďovaní štandardizovaných postupov podávania žiadostí o finančné príspevky z EGF a ich riadenia použitím funkcií systému SFC 2014
                  3
               , do ktorého sa majú začleniť. To umožňuje zjednodušenie žiadostí podaných v zmysle nariadenia o EGF, urýchlenie ich spracovania a uľahčenie extrahovania správ podľa jednotlivých potrieb. Tento rok bude prioritou príprava a dolaďovanie modulu záverečných správ predkladaných na konci každého z prípadov využitia EGF, pričom cieľom je znížiť administratívnu záťaž v členských štátoch a integrovať prípady EGF v zmysle platného nariadenia do systému SFC od začiatku až do konca. Náklady na tieto položky sa odhadujú na 100 000 EUR a príspevok z EGF sa použije na vývoj a pravidelnú údržbu systému SFC. Predpokladá sa, že rovnakú výšku príspevkov bude potrebné zachovať aj na ďalší rok, aby sa mohli zostaviť všetky moduly EGF v systéme SFC. Potom už budú náklady nižšie, pretože hlavnou prioritou sa stane údržba.

               5.Administratívna a technická podpora: Expertná skupina kontaktných osôb pre EGF zložená z jedného člena za každý členský štát usporiada dve zasadnutia (koncom roku 2016/v prvej polovici roku 2017), ktorých náklady sa odhadujú na 70 000 EUR.

               6.Okrem toho zorganizuje Komisia dva semináre za účasti zástupcov vykonávacích orgánov EGF a sociálnych partnerov s cieľom podporiť vytváranie sietí medzi členskými štátmi. V maximálnej možnej miere sa bude snažiť naplánovať oba semináre približne v rovnakom čase ako zasadnutia expertnej skupiny a zamerať ich na otázky vyplývajúce z praktického vykonávania nariadenia o EGF na tej najnižšej úrovni. Náklady na tieto semináre sa odhadujú na 120 000 EUR.

               7.Hodnotenie: V roku 2015 bolo ukončené verejné obstarávanie týkajúce sa strednodobého hodnotenia s cieľom uzavrieť hodnotenie do 30. júna 2017 (podľa článku 20 ods. 1 písm. a) nariadenia o EGF). V roku 2016 sú zahrnuté do rozpočtu prostriedky vo výške 50 000 EUR určené na dokončenie, preklad a uverejnenie správy tak, aby mohla byť predložená v polovici roka 2017. Na rok 2017 nie sú do rozpočtu zahrnuté žiadne prostriedky na hodnotenie.

                        Položky

                        Odhadovaný počet

                        Odhadované náklady na položku
                           (v EUR)

                        Celkové náklady
                           (v EUR)

                        Monitorovanie a zhromažďovanie údajov

                        rôzne

                        rôzne

                        20 000

                        Informačné činnosti

                        rôzne

                        rôzne

                        20 000

                        Vytváranie vedomostnej základne/rozhrania v SFC

                        rôzne

                        rôzne

                        100 000

                        Administratívna a technická podpora: zasadnutia expertnej skupiny kontaktných osôb pre EGF

                        2

                        35 000

                        70 000

                        Administratívna a technická podpora: semináre o využívaní prostriedkov z EGF zamerané na vytváranie sietí

                        2

                        60 000

                        120 000

                        Hodnotenie

                        rôzne

                        50 000

                        50 000

                        Celkové odhadované náklady

                        380 000

               Financovanie

               8.Maximálny ročný rozpočet vyčlenený na EGF v roku 2016 je 150 miliónov EUR (v cenách z roku 2011) tak, ako to stanovuje článok 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  4
               .

               9.V článku 11 ods. 1 nariadenia o EGF sa uvádza, že 0,5 % z tejto sumy (t. j. 828 060 EUR v roku 2016) sa môže každoročne na podnet Komisie poskytnúť na technickú pomoc. V súčasnosti je suma na rok 2016 k dispozícii v plnej výške; na technickú pomoc zatiaľ neboli vyčlenené žiadne finančné prostriedky. Navrhovaná suma zodpovedá približne 0,23 % maximálneho ročného rozpočtu, ktorý je vyčlenený na EGF v roku 2016.

               10.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  5
               .

               Súvisiace akty

               11.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 380 000 EUR do príslušného rozpočtového riadku.

               Zdroj platobných rozpočtových prostriedkov

               12.Na úhradu sumy 380 000 EUR potrebnej na technickú pomoc budú použité prostriedky z rozpočtového riadku EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii (EGF/2016/000 TA 2016 – Technická pomoc na podnet Komisie)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  6
               , a najmä na jeho článok 11 ods. 2,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  7
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009
                  8
               , či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)V nariadení (EÚ) č. 1309/2013 sa stanovuje, že na podnet Komisie sa môže na technickú pomoc každoročne použiť najviac 0,5 % maximálnej ročnej sumy EGF.

               (4)Preto by sa mal mobilizovať EGF s cieľom poskytnúť na podnet Komisie finančný príspevok vo výške 380 000 EUR na technickú pomoc,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 380 000 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  http://ec.europa.eu/egf.

                     (3)
                  https://ec.europa.eu/sfc/en/2014/about-sfc2014.

                     (4)
                  Ú. v. EÚ L 347, 20.12.2013, s. 884.

                     (5)
                  Ú. v. EÚ C 373, 20.12.2013, s. 1.

                     (6)
                  Ú. v. EÚ L 347, 20.12.2013, s. 855.

                     (7)
                  Ú. v. EÚ C 373, 20.12.2013, s. 1.

                     (8)
                  Ú. v. EÚ L 167, 29.6.2009, s. 26.


|

52011PC0532

Návrh ROZHODNUTIE RADY ktorým sa Spojenému kráľovstvu v súlade s článkom 19 smernice 2003/96/ES povoľuje uplatňovať znížené úrovne zdanenia na pohonné hmoty spotrebúvané na ostrovoch Inner and Outer Hebrides, Northern Isles, ostrovoch v ústí rieky Clyde a na súostroví Scilly  /* KOM/2011/0532 v konečnom znení - 2011/0232 (NLE) */

	DÔVODOVÁ SPRÁVA1. DÔVODY NÁVRHUZdaňovanie energetických výrobkov a elektriny v Únii sa upravuje smernicou Rady 2003/96/ES[1] (ďalej len „smernica o zdaňovaní energií“ alebo „smernica“).Podľa článku 19 ods. 1 uvedenej smernice okrem ustanovení uvedených najmä v jej článkoch 5, 15 a 17, môže Rada na návrh Komisie ktorémukoľvek členskému štátu jednomyseľne povoliť zavedenie ďalších oslobodení od zdanenia alebo daňových úľav z osobitných politických dôvodov.Cieľom tohto návrhu je povoliť Spojenému kráľovstvu Veľkej Británie a Severného Írska (UK) zaviesť zníženú sadzbu spotrebnej dane na pohonné hmoty pre motorové vozidlá (konkrétne benzín a nafta) na všetkých ostrovoch Inner and Outer Hebrides, Northern Isles, ostrovoch v ústí rieky Clyde (všetky pri pobreží Škótska) a súostroví Scilly (pri juhozápadnom pobreží Anglicka). Podľa informácií, ktoré Spojené kráľovstvo poskytlo, je cena pohonných hmôt v oblastiach, ktoré majú mať výhody z daného opatrenia, v priemere o 0,10 GBP (pribl. 0,11 EUR) na liter vyššia než v iných častiach krajiny. Vyššie ceny v týchto oblastiach sú dôsledkom vyšších prepravných a distribučných nákladov a menšieho počtu obyvateľstva. Cieľom daného opatrenia je do istej miery zmierniť vysoké náklady na pohonné hmoty vo vymedzených oblastiach.Žiadosť a jej všeobecný kontextV článku 19 ods. 1 danej smernice sa ustanovuje, že Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov.Listom z 23. marca 2011 Spojené kráľovstvo na základe článku 19 smernice informovalo Komisiu o svojom zámere uplatňovať zníženú sadzbu. Znížená sadzba spotrebnej dane na pohonné hmoty bude o 0,05 GBP (pribl. 0,06 EUR) na liter nižšia než bežná sadzba v Spojenom kráľovstve (0,59 GBP alebo pribl. 0,68 EUR). Znamenalo by to, že táto znížená sadzba bude stále oveľa vyššia než súčasná minimálna sadzba EÚ 359 EUR na 1000 litrov v prípade bezolovnatého benzínu a 330 EUR v prípade plynového oleja.Spojené kráľovstvo požiadalo o povolenie uplatňovať zníženú sadzbu dane na šesťročné obdobie, čo je najdlhším možným obdobím uvedeným v článku 19 ods. 2 danej smernice.Podľa orgánov Spojeného kráľovstva je cena pohonných hmôt na škótskych ostrovoch asi o 0,10 GBP (pribl. 0,11 EUR) na liter vyššia než je priemerná cena v ostatných častiach Spojeného kráľovstva. Na súostroví Scilly je ešte vyššia a presahuje priemer v Spojenom kráľovstve asi o 0,25 GBP (pribl. 0,28 EUR) na liter. Znížením sadzby o 0,05 GBP (pribl. 0,06 EUR) by sa nepokryl celý cenový rozdiel, ale spotrebiteľom by sa poskytla určitá kompenzácia za vyššie ceny, ktoré musia znášať.Vysokú cenu spôsobujú dodatočné náklady na predaj pohonných hmôt v týchto oblastiach. Orgány Spojeného kráľovstva uviedli dva hlavné dôvody týchto vyšších nákladov:1.  Vyššie prepravné a distribučné náklady na dodávku pohonných hmôt na uvedené ostrovy spôsobené dodatočnými nákladmi na lodnú dopravu / dopravu nákladnými vozidlami (dlhšia vzdialenosť a čas), nákladmi na trajekt, nákladmi na prevádzku terminálu a prirážkou dodávateľa súvisiacou s dodávaním malých objemom pohonných hmôt. Oproti tomu všetky pevninské oblasti Anglicka a Walesu sa nachádzajú vo vzdialenosti do 100 míľ (asi 160 km) od aspoň jednej rafinérie a môžu ich zásobovať priamo cisternové vozidlá. Odhaduje sa, že náklady na dopravu na škótske ostrovy sú najmenej o 0,03 GBP na liter vyššie než v prípade dopravy na pevninskom Škótsku.2.  Málo zásobovaných obyvateľov (82 000 osôb vo veku 16 rokov alebo starších na 100 ostrovoch) a malý objem predaných pohonných hmôt na jedno miesto znamená, že pevné náklady je potrebné rozložiť na malý objem odbytu. Na priblíženie súvislostí: v daných oblastiach sa nachádza 65 čerpacích staníc pohonných hmôt. Pevné náklady na personál, nájomné, poplatky, kúrenie, osvetlenie, vodné, údržbu a opravy musia byť súčasťou konečnej ceny čerpacej stanice za liter. Priemerný objem pohonných hmôt predaných na jednom mieste na Shetlandských ostrovoch, Orkneyských ostrovoch a Hebridách sa pohybuje medzi 0,25 a 0,6 miliónov litrami ročne – v porovnaní s 3,8 miliónmi litrov v zvyšnej časti Škótska. Aby sa uhradili náklady na prevádzku čerpacej stanice pohonných hmôt, pri predaji 0,25 - 0,6 miliónov litrov by to vyžadovalo maržu 0,07 - 0,15 GBP na liter v porovnaní s maržou 0,033 GBP na liter pri predaji 3,8 miliónov litrov.Nevýhoda, ktorú predstavujú vyššie ceny zapríčinené vyššími jednotkovými nákladmi, je podľa orgánov Spojeného kráľovstva pre miestne obyvateľstvo významná, pretože mnohí z nich musia prejsť značné vzdialenosti do ich najbližšieho mestského centra, pričom často závisia od súkromnej dopravy a v oblastiach, na ktoré sa opatrenie vzťahuje, sú pomerne nízke príjmy.Fungovanie opatreniaV Spojenom kráľovstve sa spotrebná daň na pohonné hmoty využívané v cestnej doprave účtuje v okamihu, keď pohonné hmoty opúšťajú rafinériu, keď sú dovezené alebo opúšťajú colný sklad. V tom čase by bolo zložité zistiť objem pohonných hmôt určených pre oprávnené oblasti.Úľava sa preto poskytne na mieste predaja na oprávnených ostrovoch, čím sa zamedzí akémukoľvek riziku vyplývajúcemu z odklonu pohonných hmôt so zníženou sadzbou. Maloobchodní predajcovia pohonných hmôt na daných ostrovoch by boli registrovaní na HM Revenue and Customs (ďalej len „HMRC“) ako schválení maloobchodní predajcovia a vyžadovalo by sa od nich, aby cenu litra pohonných hmôt znížili o sumu zodpovedajúcej daňovej úľavy. Následne by mali nárok pravidelne požiadať HMRC o vrátenie dane na základe predaných litrov pohonných hmôt.Rozsah pôsobnostiDo územného rozsahu pôsobnosti tohto opatrenia patria ostrovy Inner and Outer Hebrides, Northern Isles, ostrovy v ústí rieky Clyde (všetky pri pobreží Škótska), a súostrovie Scilly (pri juhozápadnom pobreží Anglicka). Opatrenie sa zameriava na súkromné osoby, nižšia daňová sadzba sa však bude vzťahovať na všetky nákupy vrátane obchodného charakteru. V súlade s informáciami, ktoré poskytli orgány Spojeného kráľovstva, 85 % vozidiel zaregistrovaných na daných ostrovoch v roku 2009 bolo v súkromnom vlastníctve a 15 % vlastnili spoločnosti.Argumenty orgánov Spojeného kráľovstva v súvislosti s vplyvom opatrenia na vnútorný trhOrgány Spojeného kráľovstva sa nedomnievajú, že opatrenie by nepriaznivo ovplyvnilo riadne fungovanie vnútorného trhu. Najväčšie organizácie na danýc ostrovoch sú verejnoprávne subjekty, ako miestne zastupiteľstvá a poskytovatelia zdravotníckych služieb. Na daných ostrovoch sa nachádza veľké množstvo spoločností, mávajú však zvyčajne nižší obrat než priemer v Spojenom kráľovstve. Podľa orgánov Spojeného kráľovstva majú dotknuté spoločnosti v daných oblastiach priemerný obrat okolo 1,4 miliónov GBP, oproti priemeru okolo 5,7 miliónov GBP zaznamenanému v Spojenom kráľovstve.Spojené kráľovstvo zdôrazňuje, že úľava nepokrýva celý cenový rozdiel medzi ostrovmi a pevninským územím Spojeného kráľovstva, takže pre ľudí by bolo nehospodárne cestovať z pevniny na dané ostrovy, aby využili tento osobitný režim.Navyše podľa Spojeného kráľovstva predstavujú podniky, na ktoré sa opatrenia vzťahujú, len malých konkurentov na trhoch, na ktorých pôsobia.Existujúce ustanovenia v oblasti návrhuSmernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny.Posúdenie opatrenia podľa článku 19 smernice 2003/96/ESOsobitné politické dôvodyPrvý pododsek odseku 1 článku 19 uvedenej smernice znie takto:„Okrem ustanovení stanovených v predchádzajúcich článkoch, najmä v článkoch 5, 15 a 17, Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov“.Opatrenie, ktoré Spojené kráľovstvo zamýšľa zaviesť, spočíva v znížení spotrebnej dane z pohonných hmôt dodávaných na určité časti jeho územia, konkrétne na všetky ostrovy Inner and Outer Hebrides, Northern Isles, ostrovy v ústí rieky Clyde (všetky pri pobreží Škótska) a súostrovie Scilly (pri juhozápadnom pobreží Anglicka). Jeho zámerom je priblížiť ceny na čerpacích staniciach na týchto územiach priemeru v Spojenom kráľovstve. Vyššie jednotkové náklady a teda aj ceny na čerpacích staniciach v týchto oblastiach sú spôsobené vyššími nákladmi na dopravu a distribúciu a nižšími úsporami z rozsahu.Možno vyvodiť záver, že úmysel uplatňovať v dotknutých oblastiach zníženú sadzbu spotrebnej dane z pohonných hmôt z dôvodu ich osobitých zemepisných podmienok vychádza z osobitných politických dôvodov.Súlad s ostatnými politikami a cieľmi Európskej únieCieľom opatrenia je čiastočne vyrovnať vyššie jednotkové náklady a tým aj ceny na čerpacích staniciach v prípade pohonných hmôt na dotknutých ostrovoch prostredníctvom priamej daňovej úľavy v mieste predaja.Opatrenie sa obmedzuje na to, čo je potrebné na dosiahnutie daného cieľa. Daňová úľava sa predovšetkým obmedzuje na (pomerne malé) množstvo pohonných hmôt predané na daných ostrovoch.Okrem toho výška daňovej úľavy je nižšia než dodatočné náklady na predaj pohonných hmôt v týchto oblastiach a je takisto nižšia než rozdiel cien pohonných hmôt uplatňovaných v týchto oblastiach a cien na pevnine.Komisia v tomto ohľade poznamenáva, že sadzba spotrebnej dane sa zníži o 0,05 GBP na liter produktu. Podľa informácií, ktoré poskytli orgány Spojeného kráľovstva, sú dodatočné náklady na dopravu v prípade dotknutých území o 0,03 GBP na liter vyššie než priemer v Spojenom kráľovstve a podľa odhadov sú vyššie aj náklady na prevádzku čerpacích staníc, čo vedie k prirážkam vo výške približne 0,07 až 0,15 GBP na liter v porovnaní s priemerom v Spojenom kráľovstve vo výške 0,033 GBP na liter.Daňová motivácia na účinné využívanie energie zostáva v dôsledku toho na úrovni, ktorá je aspoň rovnocenná úrovni existujúcej na pevnine.Aj po daňovej úľave bude daňová záťaž v prípade pohonných hmôt spotrebovaných v dotknutých zemepisných oblastiach naďalej podstatne vyššia ako minimálne úrovne zdanenia stanovené v smernici 2003/96/ES.Možno teda uzavrieť, že dané opatrenie je zlučiteľné s politikami Únie v oblasti zdravia, životného prostredia, energetiky a dopravy.Za uvedených okolností sa toto opatrenie takisto zdá ako prijateľné z hľadiska riadneho fungovania vnútorného trhu a potreby zabezpečiť spravodlivú hospodársku súťaž. Vzhľadom na ostrovný charakter oblastí, na ktoré sa opatrenie vzťahuje, a mierne zníženie sadzby dane sa nepredpokladá, že toto opatrenie povedie k zmenám v spotrebe pohonných hmôt tým, že by pritiahlo spotrebiteľov z iných oblastí.Doba uplatňovania opatrenia a vývoj rámcových predpisov EÚ o zdaňovaní energiíKomisia navrhuje, aby sa doba uplatňovania odchýlky stanovila na maximálnu povolenú dobu, ktorú umožňuje smernica 2003/96/ES, teda na šesť rokov. Zdá sa, že táto lehota je primeraná na to, aby orgány Spojeného kráľovstva mohli získať informácie potrebné na posúdenie výsledkov opatrenia a poskytli podnikom a spotrebiteľom využívajúcim dané opatrenie dostatočnú mieru istoty.V záujme toho, aby sa nenarušil budúci vývoj súčasného právneho rámca, je však vhodné ustanoviť, že ak by Rada na základe článku 113 zmluvy zaviedla zmenený a doplnený všeobecný systém zdanenia energetických výrobkov, ktorému by toto povolenie nebolo prispôsobené, toto rozhodnutie stratí platnosť dňom, kedy takéto zmenené a doplnené pravidlá nadobudnú platnosť.Konkrétne sa odkazuje na návrh, ktorý Komisia predložila 13. apríla 2011 [KOM(2011) 169]. Podľa tohto návrhu by bolo zdanenie energie rozdelené na dve zložky. Tento systém by sa líšil od systému zavedeného v smernici 2003/96/ES v súčasnom znení, na ktorom sa zakladá toto povolenie.Ak by Rada prijala takýto nový systém a Komisia by usúdila, že navrhované povolenie je aj naďalej opodstatnené, kladne a včas preskúma prípadnú žiadosť Spojeného kráľovstva o podobné povolenie prispôsobené novému systému, aby sa zabezpečila kontinuita v súlade s článkom 2 ods. 1 tohto návrhu.Pravidlá štátnej pomociPo znížení dane, ktoré plánujú orgány Spojeného kráľovstva zaviesť, budú sadzby dane z benzínu a motorovej nafty v dotknutých oblastiach aj naďalej dodržiavať minimálnu úroveň zdanenia podľa článku 7 smernice 2003/96/ES. Opatrenie preto spadá do tzv. všeobecného nariadenia o skupinových výnimkách [nariadenie (ES) č. 800/2008], a v dôsledku toho je vyňaté z povinnosti predbežného oznamovania.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKonzultácie so zainteresovanými stranamiTento návrh vychádza zo žiadosti predloženej Spojeným kráľovstvom a týka sa iba tohto členského štátu.Získavanie a využívanie expertízyExterná expertíza nebola potrebná.Posúdenie vplyvuTento návrh sa týka povolenia pre konkrétny členský štát na jeho vlastnú žiadosť.3. PRÁVNE PRVKY NÁVRHUCieľom návrhu je povoliť Spojenému kráľovstvu odchýlku od všeobecných ustanovení smernice Rady 2003/96/ES, aby mohlo v rámci vymedzených limitov uplatňovať odlišné úrovne zdanenia plynového oleja a bezolovnatého benzínu.Právny základČlánok 19 smernice Rady 2003/96/ES.Zásada subsidiarityOblasť nepriameho zdaňovania, na ktorú sa vzťahuje článok 113 ZFEÚ nie je sama osebe vo výlučnej právomoci Spoločenstva v zmysle článku 3 ZFEÚ.Výkon zdieľaných právomocí členskými štátmi v tejto oblasti je však presne vymedzený a obmedzený existujúcimi právnymi predpismi Spoločenstva. Podľa článku 19 smernice 2003/96/ES je iba Rada oprávnená udeliť členskému štátu povolenie na zavedenie ďalších oslobodení od dane alebo daňových úľav v zmysle uvedeného ustanovenia. Členské štáty nemôžu Radu zastúpiť.Návrh je preto v súlade so zásadou subsidiarity.Zásada proporcionalityTýmto návrhom sa dodržiava zásada proporcionality. Zníženie dane nepresahuje rámec nevyhnutný na dosiahnutie príslušného cieľa.Výber nástrojovNavrhovaný nástroj: rozhodnutie Rady.Článkom 19 smernice 2003/96 sa ustanovuje iba tento druh opatrenia.4. VPLYV NA ROZPOČETToto opatrenie nepredstavuje pre Spoločenstvo finančnú ani administratívnu záťaž. Návrh preto nemá vplyv na rozpočet Spoločenstva.2011/0232 (NLE)NávrhROZHODNUTIE RADYktorým sa Spojenému kráľovstvu v súlade s článkom 19 smernice 2003/96/ES povoľuje uplatňovať znížené úrovne zdanenia na pohonné hmoty spotrebúvané na ostrovoch Inner and Outer Hebrides, Northern Isles, ostrovoch v ústí rieky Clyde a na súostroví ScillyRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny[2], a najmä na jej článok 19 ods. 1,so zreteľom na návrh Európskej komisie,keďže:3.  Listom z 23. marca 2011 Spojené kráľovstvo požiadalo o povolenie uplatňovať zníženú sadzbu spotrebnej dane na plynový olej a bezolovnatý benzín v súlade s článkom 19 smernice 2003/96/ES na ostrovoch Inner and Outer Hebrides, Northern Isles, ostrovoch v ústí rieky Clyde (všetky pri pobreží Škótska) a súostroví Scilly (pri juhozápadnom pobreží Anglicka).4.  Ceny plynového oleja a bezolovnatého benzínu v uvedených oblastiach sú vyššie ako priemerné ceny na ostatnom území Spojeného kráľovstva, čo znevýhodňuje miestnych spotrebiteľov pohonných hmôt. Cenový rozdiel je spôsobený dodatočnými jednotkovými nákladmi zapríčinenými zemepisnou polohou daných ostrovov, nízkym počtom obyvateľov a dodávkami pomerne malých objemov pohonných hmôt.5.  Zníženie dane nepresahuje to, čo je potrebné na kompenzáciu dodatočných jednotkových nákladov, ktoré znášajú spotrebitelia v dotknutých zemepisných oblastiach.6.  Znížené sadzby dane nepresiahnu minimálne sadzby ustanovené v článku 7 smernice 2003/96/ES.7.  Vzhľadom na ostrovnú povahu oblastí, na ktoré sa opatrenie vzťahuje, a mierne zníženie sadzby dane opatrenie nepovedie k presunom konkrétne súvisiacim s dodávkami pohonných hmôt.8.  Opatrenie je preto prijateľné z hľadiska riadneho fungovania vnútorného trhu a potreby zabezpečiť spravodlivú hospodársku súťaž a je zlučiteľné s politikami Európskej únie v oblasti zdravia, životného prostredia, energetiky a dopravy.9.  Z článku 19 ods. 2 smernice 2003/96/ES vyplýva, že každé povolenie udelené na základe daného článku musí byť prísne časovo obmedzené. Aby sa dotknutým podnikom a spotrebiteľom poskytla dostatočná miera istoty, povolenie sa udelí na šesťročné obdobie. V záujme toho, aby sa však nenarušil budúci vývoj súčasného právneho rámca, je vhodné ustanoviť, že ak by Rada na základe článku 113 zmluvy zaviedla zmenený a doplnený všeobecný systém zdanenia energetických výrobkov, ktorému by toto povolenie nebolo prispôsobené, toto rozhodnutie stratí platnosť dňom, kedy takýto zmenený a doplnený systém nadobudne platnosť,PRIJALA TOTO ROZHODNUTIE:Článok 11. Spojenému kráľovstvu sa povoľuje uplatňovať na všetkých ostrovoch Inner and Outer Hebrides, Northern Isles, ostrovoch v ústí rieky Clyde a na súostroví Scilly znížené sadzby zdanenia bezolovnatého benzínu a plynového oleja.Zníženie oproti bežnej vnútroštátnej sadzbe dane z bezolovnatého benzínu alebo plynového oleja nie je vyššie ako dodatočné náklady na maloobchodný predaj v týchto zemepisných oblastiach v porovnaní s priemernými nákladmi na maloobchodný predaj v Spojenom kráľovstve a nepresiahne 50 GBP na 1 000 litrov produktu.2. Znížené sadzby musia byť v súlade s požiadavkami smernice 2003/96/ES, a najmä s minimálnymi sadzbami ustanovenými v jej článku 7.Článok 2Toto rozhodnutie sa uplatňuje od 1. novembra 2011 a stráca účinnosť 31. októbra 2017.Ak by však Rada na základe článku 113 zmluvy zaviedla zmenený a doplnený všeobecný systém zdanenia energetických výrobkov, ktorému by toto povolenie nebolo prispôsobené, toto rozhodnutie stratí platnosť dňom, kedy takýto zmenený a doplnený systém nadobudne platnosť.Článok 3Toto rozhodnutie je určené Spojenému kráľovstvu Veľkej Británie a Severného Írska.V BruseliZa Radupredseda [1] Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v. EÚ L 283, 31.10.2003, s. 51).[2] Ú. v. EÚ L 283, 31.10.2003, s. 51.


				|

		52013PC0839

			Návrh ROZHODNUTIE RADY, ktorým sa Francúzsku povoľuje uplatňovať zníženú sadzbu určitých nepriamych daní z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion a ktorým sa mení rozhodnutie 2007/659/ES /* COM/2013/0839 final - 2013/0413 (CNS) */

			   	DÔVODOVÁ SPRÁVA
1.           KONTEXT NÁVRHU
Rozhodnutím Rady 2007/659/ES
z 9. októbra 2007, prijatým na základe článku 299 ods. 2 Zmluvy
o ES (teraz článok 349 ZFEÚ), zmeneným rozhodnutím Rady
č. 896/2011/EÚ z 19. decembra 2011, sa Francúzsku
povoľuje uplatňovať na území kontinentálneho Francúzska zníženú
sadzbu spotrebnej dane z „tradičného“ rumu vyrobeného vo francúzskych
zámorských departmánoch, ktorá môže byť nižšia než minimálna sadzba
spotrebnej dane stanovená v smernici 92/84/EHS, ale nesmie byť nižšia
o viac ako o 50 % než bežná vnútroštátna sadzba spotrebnej dane
z alkoholu. Znížená sadzba spotrebnej dane je obmedzená na ročnú
kvótu 120 000 hl čistého alkoholu. Platnosť uvedenej
výnimky uplynie 31. decembra 2013.
Účelom tohto opatrenia je
kompenzovať výrobcom z francúzskych zámorských departmánov ich
konkurenčné znevýhodnenie spôsobené ich odľahlosťou, ostrovným
charakterom, malou rozlohou, nepriaznivou topografiou a podnebím,
hospodárskou závislosťou od malého množstva výrobkov, najmä od hodnotového
reťazca cukrová trstina – cukor – rum, čo sú faktory, ktorých
trvalosť a kombinácia vážnym spôsobom obmedzujú rozvoj týchto území.
Francúzske orgány 12. marca 2013
požiadali Komisiu, aby predložila návrh rozhodnutia Rady, ktorým by sa
predĺžilo rozhodnutie Rady 2007/659/ES za rovnakých podmienok
o ďalších sedem rokov do 31. decembra 2020. Táto žiadosť
bola doplnená a zmenená 3. júla a 2. augusta 2013.
Konkrétne francúzske orgány požiadali Komisiu, aby rozšírila rozsah pôsobnosti
rozhodnutia Rady tak, aby sa toto rozhodnutie vzťahovalo aj na poplatok
„cotisation sur les boissons alcooliques“ [známy aj ako „vignette sécurité sociale“
(ďalej len „VSS)“], teda poplatok za alkoholické nápoje vyberaný do
Národnej zdravotnej poisťovne s cieľom kompenzovať
zdravotné riziká spojené s nadmerným užívaním tohto výrobku. Francúzske
orgány Komisiu tiež požiadali, aby zmenila rozhodnutie Rady 2007/695/ES so
spätnou platnosťou, t. j. od 1. januára 2012, a to tak, že sa
bude vzťahovať na poplatok VSS, aby bolo možné uplatniť nižšiu
sadzbu na „tradičný“ rum vyrobený v štyroch najvzdialenejších
francúzskych regiónoch vymenovaných v rozhodnutí Rady 2007/659/ES.
2.           CHARAKTERISTIKY FRANCÚZSKEHO
A EURÓPSKEHO TRHU S RUMOM A VÝNIMKY
Veľkosť európskeho trhu s rumom
sa priebežne mení, pričom bol zaznamenaný priemerný nárast približne
z 250 000 až 300 000 hektolitrov čistého alkoholu koncom
osemdesiatych rokov 20. storočia približne na 800 000 hl
čistého alkoholu v súčasnosti (tabuľka 1).
Zatiaľ čo veľkosť
európskeho trhu s rumom sa od konca osemdesiatych rokov
20. storočia po súčasnosť približne strojnásobila, objem
rumu z francúzskych zámorských departmánov predaného na európskom trhu sa
od začiatku deväťdesiatych rokov do súčasnosti iba zdvojnásobil,
pričom od konca osemdesiatych rokov do súčasnosti vzrástol iba
o 50 %. To viedlo k poklesu podielu rumu z francúzskych
zámorských departmánov na celoeurópskom trhu približne z 50 % koncom
osemdesiatych rokov približne na 25 % v súčasnosti, čo je
úroveň, na ktorej sa podľa všetkého stabilizoval.
Medziročné výkyvy na celoeurópskom trhu
sa pohybovali na úrovni približne 150 000 hl čistého alkoholu, t. j.
zhruba 20 % ročného trhu, napr. v období rokov 2002 – 2004
a 2007 – 2010. Tieto výkyvy sa premietli do objemu predaja rumu
z tretích krajín, ako aj do objemu predaja rumu z francúzskych
zámorských departmánov. V roku 2011 medzi najvýznamnejšie tretie krajiny,
z ktorých sa dovážal rum, patrila Kuba, Venezuela, Brazília, Spojené štáty
a Mexiko. Rum vyrobený vo francúzskych zámorských departmánoch (ďalej
len „FZD“) sa vyvážal najmä do kontinentálneho Francúzska (71 %)
a ostatných krajín EÚ (27 %), najmä do Španielska a Nemecka.
Tabuľka
1
Trendy
na európskom trhu s rumom
(hektolitre
čistého alkoholu)
 Rok || Spolu || Rum z tretích krajín || Rum z FZD || Podiel FZD (%)
 1986 || 313 459 || 152 252 || 161 207 || 51 %
 1987 || 300 152 || 158 117 || 142 035 || 47 %
 1988 || 252 877 || 130 976 || 121 901 || 48 %
 1989 || 293 462 || 161 485 || 131 977 || 45 %
 1990 || 368 913 || 227 975 || 140 938 || 38 %
 1991 || 336 252 || 221 861 || 114 391 || 34 %
 1992 || 332 145 || 223 522 || 108 623 || 33 %
 1993 || 322 743 || 231 059 || 91 684 || 28 %
 1994 || 357 936 || 253 215 || 104 721 || 29 %
 1995 || 284 178 || 184 835 || 99 343 || 35 %
 1996 || 359 295 || 249 239 || 110 056 || 31 %
 1997 || 453 050 || 354 858 || 98 192 || 22 %
 1998 || 500 295 || 395 031 || 105 264 || 21 %
 1999 || 567 449 || 428 790 || 138 659 || 24 %
 2000 || 645 237 || 495 625 || 149 612 || 23 %
 2001 || 695 033 || 534 316 || 160 717 || 23 %
 2002 || 734 249 || 557 458 || 176 791 || 24 %
 2003 || 880 653 || 713 535 || 167 118 || 19 %
 2004 || 727 772 || 569 278 || 158 494 || 22 %
 2005 || 726 876 || 571 317 || 155 559 || 21 %
 2006 || 791 542 || 626 157 || 165 385 || 21 %
 2007 || 785 695 || 608 449 || 177 246 || 23 %
 2008 || 851 748 || 657 725 || 194 023 || 23 %
 2009 || 720 958 || 523 172 || 197 786 || 27 %
 2010 || 838 749 || 640 923 || 197 826 || 24 %
 2011 || 809 393 || 603 911 || 205 485 || 25 %
 2012 || 764 490 || 574 562 || 189 928 || 25 %
Zdroj: Eurostat
Ak porovnáme vývoj na európskom trhu
s vývojom na trhu v kontinentálnom Francúzsku za posledné
desaťročie, t. j. medzi rokmi 2000 a 2010 – 2012, možno
pozorovať, že určité trendy sú rovnaké na oboch trhoch, na
francúzskom kontinentálnom trhu sú však dynamickejšie (tabuľka 2):
·
kým ročná miera rastu na celoeurópskom trhu
s rumom dosiahla v priemere dve až tri percentá, na francúzskom
kontinentálnom trhu bola takmer dvakrát taká vysoká,
·
kým na celoeurópskom trhu vzrástol objem rumu
dovážaného z tretích krajín medzi rokmi 2000 a 2010 približne
o 50 000 hl čistého alkoholu, na francúzskom trhu, ktorý
predstavuje jednu štvrtinu celoeurópskeho trhu, vzrástol približne
o 20 000 hl čistého alkoholu.
Tabuľka 2
Trendy na francúzskom trhu
s rumom (kontinentálne Francúzsko)
(hektolitre čistého alkoholu)
   || Uvoľnené na spotrebu pri zníženej sadzbe spotrebnej dane || Mimo kvóty   || Z tretích krajín || Spolu
 2000 || 78 300 || 30 000 || 1 000 || 109 300
 2001 || 86 200 || 26 500 ||   ||
 2002 || 86 900 || 37 000 ||   ||
 2003 || 86 400 || 26 200 ||   ||
 2004 || 87 900 || 30 800 ||   ||
 2005 || 90 000 || 35 500 || 5 500 || 131 000
 2006 || 90 000 || 33 500 ||   ||
 2007 || 96 100 || 33 500 ||   ||
 2008 || 99 500 || 33 000 ||   ||
 2009 || 102 400 || 32 400 ||   ||
 2010 || 105 700 || 40 600 || 20 000 || 166 300
 2011 || 108 900 || 28 500 ||   ||
 2012 || 109 800 || 24 975 || 21 395 || 156 170
Zdroj: Francúzske orgány, vlastné výpočty
Podľa francúzskych orgánov na francúzskom
kontinentálnom trhu vzrástol trhový podiel rumu, ktorý nepochádza z EÚ,
z necelého 1 % v roku 2000 na 4,2 % v roku 2005,
12 % v roku 2010 a 13,7 % v roku 2012. V tom
istom období sa trhový podiel tohto dovozu na celoeurópskom trhu znížil zo
77 % na 75 %.
Hlavným dôvodom silnej pozície
„tradičného“ rumu na francúzskom trhu je skutočnosť, že
Francúzsko uplatňuje zníženú sadzbu spotrebnej dane
z „tradičného“ rumu, ktorú má povolené znížiť až na úroveň
50 % bežnej sadzby. Navyše od roku 2012 sa toto zníženie uplatňovalo
aj na poplatok VSS s cieľom kompenzovať zmeny metódy
výpočtu VSS (z VSS na hektoliter na VSS na hektoliter čistého
alkoholu), čo postihlo silný „tradičný“ rum v porovnaní
s rumom z tretích krajín. Pri zohľadnení oboch daní Francúzsko
v súčasnosti na „tradičný“ rum uplatňuje daň vo výške
1 264,20 EUR na hektoliter čistého alkoholu a na rum
z tretích krajín daň vo výške 2 193,00 EUR na hektoliter
čistého alkoholu (tabuľka 3).
Tabuľka
3
Spotrebná
daň a VSS z „tradičného“ rumu a konkurenčného
rumu
– na hektoliter čistého alkoholu –
 Sadzba na konci roka   || Rum z FZD   || Všetok ostatný rum   || Zvýhodnenie pre rum z FZD
 Spotrebná daň || VSS[1] || Spolu || Spotrebná daň || VSS[2] || Spolu || EUR na hl čistého alkoholu || Zníženie z úrovne bežných sadzieb
 2008 || 835,00 || 325,00 || 1 160,00 || 1 450,00 || 325,00 || 1 775,00 || 615,00 || 34,6 %
 2009 || 848,00 || 400,00 || 1 248,00 || 1 471,75 || 400,00 || 1 871,75 || 623,75 || 33,3 %
 2010 || 858,38 || 400,00 || 1 258,38 || 1 512,96 || 400,00 || 1 912,96 || 654,58 || 34,2 %
 2011 || 859,24 || 400,00 || 1 259,24 || 1 514,47 || 400,00 || 1 914,47 || 655,23 || 34,2 %
 2012[3] || 903,00 || 361,20 || 1 264,20 || 1 660,00 || 533,00 || 2 193,00 || 928,80 || 42,4 %
 2013 || 918,80 || 367,52 || 1 286,32 || 1 689,05 || 542,33 || 2 231,38 || 945,06 || 42,4 %
Zdroj: Vlastné výpočty
Táto politika pomohla udržať trhový
podiel „tradičného“ rumu na francúzskom kontinentálnom trhu na úrovni
87 %, čo značne presahuje jeho trhový podiel na zvyšnom trhu EÚ,
kde stagnoval na úrovni niečo vyše 10 %. Na druhej strane to však
prinieslo aj isté nevýhody, a to stratené príjmy francúzskych
daňových orgánov. V skutočnosti možno odhadovať, že
stratené príjmy sa zvýšili približne zo 70 miliónov EUR v roku 2007 na
viac ako 120 miliónov EUR v roku 2012, a to pri zohľadnení
znížených sadzieb spotrebnej dane a VSS, ako aj účtovnej straty
príjmov z DPH[4]
(tabuľka 4).
Tabuľka
4
Ušlé
príjmy v dôsledku zníženia spotrebnej dane a VSS
z „tradičného“ rumu
   || Objem predaja rumu z francúzskych zámorských departmánov vo Francúzsku v rámci kvóty[5] (hl čistého alkoholu)   || Rozdiel spotrebnej dane medzi rumom z francúzskych zámorských departmánov a ostatnými liehovinami[6] (EUR na hl čistého alkoholu) || Ušlé príjmy zo spotrebnej dane a VSS v dôsledku zníženia sadzieb na rum z francúzskych zámorských departmánov (v mil. EUR) ||   Ušlé príjmy z DPH (spotrebná daň vo výške 19,6 % a VSS) (mil. EUR)
 2007 || 96 100 || 615,00 || 59,1 || 11,6
 2008 || 99 500 || 615,00 || 61,2 || 12,0
 2009 || 102 400 || 623,75 || 63,9 || 12,5
 2010 || 105 700 || 654,58 || 69,2 || 13,6
 2011 || 108 900 || 655,23 || 71,3 || 14,0
 2012 || 109 800 || 928,80 || 102,0 || 20,0
Zdroj: Vlastné výpočty
3.           VYŠŠIE NÁKLADY
A PRIMERANOSŤ VÝNIMKY
Pokiaľ ide o primeranosť
opatrení s cieľom poskytnúť kompenzáciu výrobcom
„tradičného“ rumu vo francúzskych zámorských departmánoch, je potrebné
zvážiť tri aspekty:
·
rozdiel vo výrobných nákladoch (a nákladoch na
prepravu),
·
rozdiel v nákladoch spojených s uvádzaním
na trh spôsobený vyššími sadzbami spotrebnej dane a VSS v prípade
väčších fliaš a rumu s vyšším obsahom alkoholu,
·
vývoj trhového podielu „tradičného“ rumu na
francúzskom, ako aj na celoeurópskom trhu.
V tejto súvislosti už z uvedených
údajov vyplynulo, že trhový podiel „tradičného“ rumu v kontinentálnom
Francúzsku (kde je rum dotovaný) podľa všetkého naďalej prudko klesá,
zatiaľ čo na zvyšnom európskom trhu (kde rum dotovaný nie je) sa
stabilizoval.
3.1.      Rozdiel vo výrobných nákladoch
Najlepším východiskom pre peňažné
vyčíslenie negatívnych účinkov osobitných charakteristík
a obmedzení najvzdialenejších regiónov na výrobcov rumu by mal byť
rozdiel vo výrobných nákladoch v porovnaní s výrobnými nákladmi na
rum vyrobený v iných častiach sveta vrátane nákladov na prepravu do
Európy/ kontinentálneho Francúzska.
Napriek všetkej snahe o modernizáciu
hodnotového reťazca cukrová trstina – cukor – rum v najvzdialenejších
francúzskych departmánoch je výroba predajného rumu podľa informácií,
ktoré Francúzsko poskytlo, približne trikrát nákladnejšia ako jeho výroba
v ostatných častiach sveta. Zatiaľ čo rum vyrobený vo
francúzskych zámorských departmánoch možno doviezť pri nákladoch (vrátane
nákladov na prepravu a poistenie) vo výške približne 300 EUR za hektoliter
čistého alkoholu, rum vyrobený v iných častiach sveta možno
doviezť za cenu približne 100 EUR za liter čistého alkoholu
(tabuľka 5).
Tabuľka 5
Rozdiely v nákladoch
(po zdanení) medzi „tradičným“ rumom a rumom z tretích krajín
pri zdanení bežnými
sadzbami
(na liter čistého alkoholu a na fľašu)
   || Rum z FZD || Rum z FZD || Rum z FZD || Rum z FZD || Rum z FZD || Rum z FZD || Rum z FZD || Rum z tretích krajín ||
   || 70 cl 40° || 70 cl 42° || 70 cl 50° || 1 liter 40° || 1 liter 50° || 1 liter 55° || 1 liter 59° || 70 cl 37,5° ||
 Náklady na rum na liter čistého alkoholu v prípade veľkovýroby (vrátane nákladov na poistenie a prepravu) || 3,00 || 3,00 || 3,00 || 3,00 || 3,00 || 3,00 || 3,00 || 1,01 ||
 A: Náklady na tekutinu || 0,84 || 0,88 || 1,05 || 1,20 || 1,50 || 1,65 || 1,77 || 0,27 ||
 B: Náklady na vykládku || 0,04 || 0,04 || 0,04 || 0,04 || 0,04 || 0,04 || 0,04 || 0,04 ||
 C: Clá || 0,00 || 0,00 || 0,00 || 0,00 || 0,00 || 0,00 || 0,00 || 0,17 ||
 D: Náklady na plnenie do fliaš || 0,40 || 0,40 || 0,40 || 0,50 || 0,50 || 0,50 || 0,50 || 0,40 ||
 E: Náklady na prácu po vykládke || 0,25 || 0,25 || 0,25 || 0,25 || 0,25 || 0,25 || 0,25 || 0,25 ||
 F: Vnútrozemská preprava || 0,07 || 0,07 || 0,07 || 0,08 || 0,08 || 0,08 || 0,08 || 0,07 ||
 Súčet položiek A až F || 1,60 || 1,64 || 1,80 || 2,07 || 2,37 || 2,52 || 2,64 || 1,20 ||
 G: Spotrebná daň || 4,73 || 4,97 || 5,91 || 6,76 || 8,45 || 9,29 || 9,97 || 4,43 ||
 H: Poplatok do sociálneho zabezpečenia „cotisation sur les boissons alcooliques“ || 1,52 || 1,59 || 1,90 || 2,17 || 2,71 || 2,98 || 3,20 || 1,42 ||
 DPH || 1,54 || 1,61 || 1,89 || 2,16 || 2,65 || 2,90 || 3,10 || 1,38 ||
 Predajná cena (vrátane všetkých daní) pred uvedením na trh a distribučnou maržou || 9,39 || 9,81 || 11,51 || 13,15 || 16,18 || 17,69 || 18,90 || 8,43 ||
 Počet predaných fliaš v tis. (databáza Nielsen 2011) || 9 029,9  || 1 271,2 || 2 618,0 || 6 716,0 || 3 941,6 || 3 684,2 || 35,6 || 8 150 ||
3.2.      Rozdiel v nákladoch
spojených s uvádzaním na trh
Účinky tohto rozdielu v nákladoch sú
o to výraznejšie, že vo Francúzsku sa „tradičný“ rum zvyčajne
predáva s vyšším obsahom alkoholu (40°, 42°, 50°, 55° a 59° namiesto
37,5°) a vo väčších fľašiach (1 liter namiesto 0,7 litra). Vyšší
obsah alkoholu má zasa za následok vyššie sadzby spotrebnej dane a vyšší
poplatok VSS (od roku 2012), ako aj vyššiu DPH na liter predaného rumu.
V dôsledku toho môžu byť náklady (vrátane daní) vyššie od 0,95 EUR do
3,07 EUR na fľašu s objemom 0,7 litra s maximálnym obsahom
alkoholu 50° až po 10,47 EUR na fľašu s objemom 1,0 litra
s maximálnym obsahom alkoholu 59° (tabuľka 5).
Vyššie náklady na uvádzanie „tradičného“
rumu na trh teda súvisia nielen s vyššími nákladmi na výrobu
a prepravu, ale aj s vyššími nákladmi na uvádzanie na trh, ktoré sú
spojené s „tradičným“ charakterom rumu vyrobeného vo francúzskych
zámorských departmánoch, formou vyšších domácich daní a poplatkov vzhľadom
na špecifickosť spôsobu uvádzania „tradičného“ rumu na trh (konkrétne
vyšší obsah alkoholu a väčšie fľaše).
V skutočnosti sa iba jedna tretina
„tradičného“ rumu uvedie na trh vo fľašiach, ktoré sú podobné
fľašiam konkurentov, t. j. s objemom 0,7 litra a obsahom
alkoholu 40° (namiesto 37,5°). Ak by sa tieto fľaše použili ako východisko
pre výpočet rozdielu v nákladoch (po zdanení) v porovnaní
s ostatnými dodávkami, rozdiel v nákladoch by zodpovedal približne
340 EUR na hektoliter čistého alkoholu, resp. približne 20 % bežnej
sadzby spotrebnej dane, ktorá sa uplatňovala v roku 2012.
Vzhľadom na uvedené argumenty týkajúce sa primeranosti možno kompenzáciu
týchto vyšších nákladov (po zdanení) stále považovať za primeranú.
Okrem toho, hoci sa „tradičný“ rum
predáva za podstatne nižšie ceny ako porovnateľný rum dovážaný
z tretích krajín v dôsledku zníženia sadzby spotrebnej dane
a poplatku VSS (tabuľka 6), nepodarilo sa zabrániť, aby
v poslednom desaťročí neprišiel o časť trhu
kontinentálneho Francúzska v prospech konkurencie. To znamená, že
„tradičný“ rum si podľa všetkého drží svoju pozíciu v trhovom
segmente, kde (relatívny) rast cien vedie k poklesu trhového podielu,
zatiaľ čo ďalší (relatívny) pokles cien neprináša výhodu
vyššieho trhového podielu.
Tabuľka
6
Maloobchodné ceny rumu vo Francúzsku
Roky 2008 – 2012, v EUR/fľaša
            2008    2009    2010    2011    2012
Rum z tretích krajín
Havana club (70 cl, 37,5°)      13,57   14,11   14,42   14,65   15,90
Bacardi (70 cl, 37,5°)  13,44   13,89   14,25   14,21   14,92
„Tradičný“ rum
Saint James (70 cl, 40°)           11,14   11,17   11,32
Négrita (100 cl, 40°)   10,49   10,66   10,54   10,47   10,66
Charrette (100 cl, 49°)            13,89   14,54   14,39   14,48   15,02
Dillon (100 cl, 55°)     14,82   15,65   16,37   16,41   17,00
Zdroj: Trhové štúdie
IRI
„Tradičný“ rum sa vo veľkoobchodnom
a maloobchodnom hodnotovom reťazci podľa všetkého do
značnej miery predáva pri nižších obchodných a distribučných
maržiach: pri porovnaní maloobchodných predajných cien „tradičného“ rumu
s konkurenčnými značkami rumu na jednej strane (tabuľka 6)
a kúpnou cenou (pred zdanením a započítaním obchodnej
a distribučnej marže) na druhej strane (tabuľka 5)
a následnom uplatnení zníženia až na úroveň 50 % spotrebnej dane
a VSS, obchodné a distribučné marže za rum z tretích krajín
ľahko presiahnu 80 %, zatiaľ čo rovnaké marže za
„tradičný“ rum uvedený na trh vo fľašiach s objemom 1l
a s vysokým obsahom alkoholu sú na úrovni niečo vyše 60 %.
3.3.      Primeranosť rozhodnutia
o výnimke
Podľa článku 110 ZFEÚ žiaden
členský štát nezdaní výrobky z iných členských štátov nijakou
priamou alebo nepriamou vnútroštátnou daňou prevyšujúcou dane ukladané
priamo či nepriamo na podobné domáce výrobky. Ďalej, žiaden
členský štát nezdaní výrobky iných členských štátov nijakou
vnútroštátnou daňou, ktorá nepriamo ochraňuje iné výrobky.
Podľa článku 349 ZFEÚ však Rada môže
povoliť členským štátom s najvzdialenejšími regiónmi
a departmánmi, aby sa odchýlili od ustanovení článku 110 ZFEÚ
s cieľom zohľadniť sociálnu a hospodársku štruktúru
týchto regiónov, ktorú ovplyvňujú ďalšie faktory, ktoré vážnym
spôsobom obmedzujú ich rozvoj. Táto výnimka nesmie narúšať integritu
a súdržnosť právneho poriadku Únie ani vnútorný trh
a spoločné politiky, ako sú spoločné politiky zdaňovania
založené na článku 113 ZFEÚ. Takéto výnimky teda musia byť primerané,
t. j. nesmú presahovať rámec toho, čo je potrebné na riešenie
rámcových podmienok, ktoré bránia hospodárskemu rozvoju týchto regiónov,
a nesmú neprimerane narúšať hospodársku súťaž na jednotnom trhu.
V dôsledku toho by sa každá výnimka z článku 110 ZFEÚ v zásade
mala obmedziť na úplnú alebo čiastočnú kompenzáciu vyšších
nákladov výrobcov v týchto regiónoch.
Na druhej strane v iných členských
štátov nepôsobia žiadni výrobcovia rumu a hospodárska súťaž
s inými výrobkami s vysokým obsahom alkoholu, ako je whisky alebo
koňak, je pomerne obmedzená. „Tradičný“ rum by musel byť
podstatne lacnejší, aby bolo možné presvedčiť spotrebiteľov, aby
prešli od týchto konkurenčných výrobkov k „tradičnému“ rumu.
Francúzsko tvrdí, že by sa mu malo
povoliť kompenzovať plnú výšku nákladového znevýhodnenia súvisiaceho
s vyššími nákladmi na výrobu a prepravu, ako aj s vyššími
spotrebnými daňami a poplatkami VSS na fľašu, a to bez
ohľadu na veľkosť fľaše, t. j. v prípade
„tradičného“ rumu predávaného vo väčších fľašiach
a s vyšším obsahom alkoholu by sa spotrebné dane mali znížiť
viac. Dôvodom tohto tvrdenia je skutočnosť, že podľa
francúzskych orgánov nie sú francúzski spotrebitelia „tradičného“ rumu
ochotní platiť viac za rum vo väčších fľašiach
a s vyšším obsahom alkoholu, ktorý by bol zdanený vyššou spotrebnou
daňou, poplatkami VSS a DPH. Uvedená analýza túto
skutočnosť podľa všetkého potvrdzuje.
Francúzsko preto požiadalo (ako mu to
povoľuje Rada do konca roka 2013), aby mohlo znížiť spotrebnú
daň až na úroveň 50 % bežnej vnútroštátnej sadzby.
V súčasnosti žiada Francúzsko o zníženú sadzbu zodpovedajúcu
približne 55 % bežnej sadzby, ktorá sa uplatňuje na iné destiláty
uvádzané na trh vo Francúzsku.
Francúzsko okrem toho 1. januára 2012
zmenilo základ pre výpočet VSS zo 160 EUR na hektoliter na 533 EUR na
hektoliter čistého alkoholu. Tento poplatok VSS sa pripočítava
k vnútroštátnej spotrebnej dani. Podľa rozhodnutia Súdneho dvora
Európskej únie nie je tento poplatok VSS spotrebnou daňou. Všeobecne sa
však uplatňuje maximálna výška VSS, ktorá zodpovedá 40 % spotrebnej dane.
V súčasnosti zodpovedá bežná sadzba VSS približne 32 % bežnej
sadzby spotrebnej dane.
Od roku 2012 bolo celkové fiškálne zvýhodnenie
(spotrebná daň a VSS) „tradičného“ rumu stanovená na úroveň
približne 42 % súčtu bežnej sadzby spotrebnej dane a bežnej
sadzby VSS.
Zatiaľ čo v prípade
„tradičného“ rumu v objeme do 120 000 hl čistého
alkoholu bolo zníženie bežnej sadzby spotrebnej dane až na úroveň
50 % bežnej sadzby povolené rozhodnutím Rady 2007/659/ES, ktoré bolo
zmenené rozhodnutím Rady č. 896/2011/EÚ, zníženie poplatku VSS za
„tradičný“ rum do rozhodnutia Rady zahrnuté nebolo.
Keďže však neexistuje dôvod, aby sa
spotrebné dane upravovali inak ako ostatné poplatky za alkoholické nápoje,
najmä VSS, pokiaľ je celková diskriminácia v prospech „tradičného“
rumu primeraná, kombinácia dvoch opatrení do jedného môže byť
opodstatnená.
Rada v skutočnosti mohla Francúzsku
povoliť uplatňovať zníženú sadzbu VSS, rovnako ako mu povolila
uplatňovať zníženú sadzbu spotrebnej dane, ak by Francúzsko
o takomto opatrení v súvislosti s VSS od januára 2012
informovalo. Navrhuje sa teda, aby Rada so spätnou platnosťou povolila
zníženie VSS na úroveň 50 % bežnej sadzby VSS v prípade
„tradičného“ rumu do objemu 120 000 hl čistého alkoholu.
3.4.      Záver
Na obdobie rokov 2014 – 2020 sa preto
navrhuje, aby sa Francúzsku povolilo uplatňovať zníženú sadzbu
spotrebnej dane a poplatku VSS až na úroveň 50 % príslušných
bežných sadzieb, pričom však kumulatívne zníženie sadzby spotrebnej dane,
ako aj sadzby VSS nesmie presiahnuť 50 % celkového zdanenia alkoholu
stanoveného v článku 3 smernice 92/84/EHS.
Takisto sa navrhuje, aby Francúzsko
vypracovalo priebežnú správu, ktorú najneskôr 31. júla 2017 zašle Európskej
komisii, aby mohla posúdiť, či naďalej existujú dôvody pre
poskytnutie daňovej výnimky a či je fiškálne zvýhodnenie, ktoré
Francúzsko poskytuje na podporu konkurenčného hodnotového reťazca
cukrová trstina-cukor-rum v departmánoch Guadeloupe, Francúzska Guyana,
Martinik a Réunion, naďalej primerané a postačujúce.
V tejto správe by sa mali uviesť aj informácie o nákladoch
spojených s uvádzaním na trh. V prípade, že z poskytnutých
informácií vyplynie, že daňová výnimka už nie je čiastočne alebo
úplne opodstatnená alebo je z dôvodov konkurencieschopnosti menej vhodná
ako alternatívne opatrenia a tiež vzhľadom na jej medzinárodný
rozmer, mohlo by sa do konca tohto obdobia začať postupné rušenie.
4.           PRÁVNE PRVKY NÁVRHU
 Zhrnutie navrhovaných opatrení Navrhovaným rozhodnutím sa Francúzsku povoľuje, aby od 1. januára 2014 do 31. decembra 2020 uplatňovalo zníženú sadzbu spotrebnej dane a poplatku „cotisation sur les boissons alcooliques“ (VSS) z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion v rámci kvóty 120 000 hl čistého alkoholu. Celková výška znížených sadzieb (uvedených v článku 1) môže byť nižšia ako minimálna sadzba spotrebnej dane z alkoholu stanovená smernicou 92/84/EHS, pričom však jednotlivé znížené sadzby nesmú byť nižšie ako 50 % zodpovedajúcej bežnej vnútroštátnej sadzby na alkohol. Na roky 2012 a 2013 sa návrhom mení rozhodnutie Rady 2007/659/ES zmenené rozhodnutím Rady č. 896/2011/EÚ s cieľom zahrnúť poplatok VSS do rozsahu pôsobnosti so spätnou platnosťou, t. j. od 1. januára 2012, aby bolo možné na „tradičný“ rum vyrobený v departmánoch Guadeloupe, Francúzska Guyana, Martinik a Réunion uplatniť nižšiu sadzbu VSS. Za toto obdobie môže byť znížená sadzba VSS zároveň nižšia ako minimálna sadzba spotrebnej dane z alkoholu stanovená smernicou 92/84/EHS, nesmie však byť nižšia ako 50 % bežnej sadzby VSS. Francúzske orgány budú musieť Komisii do 31. júla 2017 zaslať priebežnú správu s cieľom posúdiť, či naďalej existujú dôvody pre poskytnutie daňovej výnimky a či je fiškálne zvýhodnenie, ktoré Francúzsko poskytuje, naďalej primerané a postačujúce na kompenzáciu hodnotového reťazca cukrová trstina – cukor – rum v departmánoch Guadeloupe, Francúzska Guyana, Martinik a Réunion vzhľadom na ich nepriaznivú hospodársku a sociálnu štruktúru, ktorá je sťažená ich odľahlosťou, ostrovným charakterom, malou rozlohou, nepriaznivou topografiou a podnebím, hospodárskou závislosťou od malého množstva výrobkov, čo sú faktory, ktorých trvalosť a kombinácia vážnym spôsobom obmedzujú rozvoj týchto území. Táto priebežná správa bude obsahovať aj aktualizované informácie o súvisiacich nákladoch na uvádzanie na trh a o všetkých opatreniach, ktoré sa prijali s cieľom zosúladenia s opatreniami vzťahujúcimi sa na konkurenčný rum.
 Právny základ Článok 349 Zmluvy o fungovaní Európskej únie.
 Zásada subsidiarity Iba Rada má právomoc prijímať na základe článku 349 ZFEÚ osobitné opatrenia s cieľom upraviť uplatňovanie zmlúv v prípade najvzdialenejších regiónov vrátane spoločných politík vzhľadom na pretrvávajúce znevýhodnenie, ktoré ovplyvňuje hospodárske a sociálne podmienky týchto regiónov. To platí aj pre povoľovanie výnimiek podľa článku 110 ZFEÚ. Návrh rozhodnutia Rady je preto v súlade so zásadou subsidiarity.
 Zásada proporcionality
 Tento návrh neprekračuje rámec toho, čo je potrebné na kompenzáciu nepriaznivých sociálnych a hospodárskych podmienok premietnutých do vyšších nákladov na výrobu a uvádzanie na trh v súvislosti s výrobou a uvádzaním „tradičného“ rumu na trh v kontinentálnom Francúzsku. Existencia navrhovaných osobitných opatrení v súvislosti s daňami a poplatkami preto nebráni ďalšiemu prenikaniu konkurenčného rumu na francúzsky trh. ||
 Výber nástroja
 Navrhovaný nástroj: rozhodnutie Rady.
 Iné nástroje by neboli primerané z týchto dôvodov: výnimky podľa článku 349 ZFEÚ sú zahrnuté do rozhodnutí Rady. Okrem toho v návrhu sa navrhuje zmena právneho textu, ktorý je sám osebe rozhodnutím Rady prijatým na tom istom právnom základe (predtým článok 299 ods. 2 Zmluvy o ES).
5.           VPLYV NA ROZPOČET
Návrh nemá nijaký vplyv na rozpočet
Európskej únie.
2013/0413 (CNS)
Návrh
ROZHODNUTIE RADY,
ktorým sa Francúzsku povoľuje
uplatňovať zníženú sadzbu určitých nepriamych daní z „tradičného“
rumu vyrobeného v departmánoch Guadeloupe, Francúzska Guyana, Martinik a Réunion
a ktorým sa mení rozhodnutie 2007/659/ES

RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 349,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
parlamentu[7],
konajúc v súlade s mimoriadnym
legislatívnym postupom,
keďže:
(1)       Rozhodnutím Rady 2007/659/ES[8] sa Francúzsku
povoľuje uplatňovať zníženú sadzbu spotrebnej dane
z „tradičného“ rumu vyrobeného v jeho zámorských departmánoch
Guadeloupe, Francúzska Guyana, Martinik a Réunion a predávaného
v kontinentálnom Francúzsku, ktorá môže byť nižšia ako minimálna
sadzba spotrebnej dane stanovená rozhodnutím Rady 92/84/EHS[9], ale nesmie byť
nižšia o viac ako o 50 % než bežná vnútroštátna sadzba
spotrebnej dane z alkoholu. Od 1. januára 2011 je znížená sadzba
spotrebnej dane obmedzená na ročnú kvótu 120 000 hektolitrov
čistého alkoholu. Platnosť tejto výnimky uplynie 31. decembra
2013.
(2)       Francúzske orgány 12. marca
2013 požiadali Komisiu, aby predložila návrh rozhodnutia Rady
o predĺžení platnosti výnimky stanovenej v rozhodnutí
2007/659/ES za rovnakých podmienok o sedem rokov do 31. decembra
2020. Táto žiadosť bola 3. júla a 2. augusta 2013 doplnená
o dodatočné informácie a zmenená, pokiaľ ide o rôzne
francúzske dane, na ktoré sa toto rozhodnutie má vzťahovať.
(3)       Francúzske orgány
zároveň informovali Komisiu, že vnútroštátne právne predpisy týkajúce sa
poplatku „cotisation sur les boissons alcooliques“ (tiež známeho ako „vignette
sécurité sociale“ alebo VSS), čo je poplatok za alkoholické nápoje
predávané vo Francúzsku vyberaný do Národnej zdravotnej poisťovne
s cieľom kompenzovať zdravotné riziká spojené s nadmerným
užívaním tohto produktu, ktorý sa vyberá popri domácej spotrebnej dani, boli
zmenené 1. januára 2012. Zmenil sa najmä základ dane, a to zo 160 EUR
na hektoliter na 533 EUR na hektoliter čistého alkoholu, a zaviedlo
sa obmedzenie výšky poplatku VSS, ktorý sa prepojil s platnou spotrebnou
daňou.
(4)       V súvislosti
s touto žiadosťou francúzskych orgánov o predĺženie platnosti
výnimky stanovenej v rozhodnutí 2007/659/ES do 31. decembra 2020
francúzske orgány požiadali Komisiu, aby zahrnula poplatok VSS do zoznamu daní,
v prípade ktorých možno od 1. januára 2012 uplatniť nižšiu
sadzbu na „tradičný“ rum vyrobený v štyroch najvzdialenejších
regiónoch Francúzska uvedených v rozhodnutí 2007/659/ES.
(5)       Je preto vhodnejšie
prijať nové rozhodnutie o výnimke, ktoré sa bude vzťahovať
na obe dane, s rozlíšením spotrebnej dane stanovenej v smernici
92/84/EHS a poplatku VSS, ako predlžovať platnosť výnimky
stanovenej v rozhodnutí 2007/659/ES.
(6)       Vzhľadom na
obmedzenosť miestneho trhu môžu liehovary v zámorských departmánoch
vyvíjať činnosť iba vtedy, ak majú dostatočný prístup na
trh v kontinentálnom Francúzsku, ktorý je hlavným odbytovým trhom pre ich
rum (71 % rumu). Zložitú konkurenčnú pozíciu „tradičného“ rumu
na trhu Únie možno pripísať dvom parametrom: vyšším výrobným nákladom
a vyšším daniam na fľašu, keďže „tradičný“ rum, ktorý sa
uvádza na trh, má zvyčajne vyšší obsah alkoholu a dodáva sa vo
väčších fľašiach.
(7)       Výrobné náklady hodnotového
reťazca cukrová trstina – cukor – rum v zámorských departmánoch sú
vyššie ako v iných častiach sveta. Predovšetkým mzdové náklady sú
vyššie, pretože v departmánoch Guadeloupe, Francúzska Guyana, Martinik
a Réunion sa uplatňuje francúzska sociálna legislatíva. Na tieto
najvzdialenejšie regióny sa zároveň vzťahujú environmentálne
a bezpečnostné normy Únie, ktoré znamenajú významné investície
a náklady, ktoré sa priamo netýkajú produktivity, hoci časť
týchto investícií sa hradí zo štrukturálnych fondov Únie. Liehovary
v týchto najvzdialenejších regiónoch sú navyše menšie ako liehovary
medzinárodných skupín. To znamená vyššie výrobné náklady na výstupnú jednotku.
Podľa francúzskych orgánov celkovo zodpovedajú všetky tieto priame
dodatočné výrobné náklady vrátane nákladov na prepravu a poistenie
približne 12 % francúzskej spotrebnej dane, ktorá sa bežne v roku
2012 uplatňovala na destiláty.
(8)       „Tradičný“ rum predávaný
v kontinentálnom Francúzsku sa zvyčajne uvádza na trh vo väčších
fľašiach (60 % rumu sa predáva vo fľašiach s objemom 1
liter) a s vyšším obsahom alkoholu (od 40° do 59°) ako konkurenčný
rum, ktorý sa zvyčajne uvádza na trh vo fľašiach s objemom 0,7
litra a s obsahom alkoholu 37,5°. Vyšší obsah alkoholu má zasa za
následok vyššie sadzby spotrebnej dane, vyšší poplatok VSS, ako aj vyššiu
daň z pridanej hodnoty (DPH) na liter predaného rumu. Kumulatívne
„dodatočné náklady“, t. j. vyššie výrobné náklady, vyššie náklady na
prepravu a vyššie dane (spotrebná daň a DPH), teda zodpovedajú
úrovni medzi 40 % a 50 % francúzskej spotrebnej dane, ktorá sa
v roku 2012 bežne uplatňovala na silné alkoholické nápoje. Navyše
zmena základu dane pre výpočet VSS zo 160 EUR na hektoliter na 533 EUR na hektoliter
čistého alkoholu od 1. januára 2012 by mala (vrátane DPH)
dodatočný nepriaznivý vplyv na cenu „tradičného“ rumu, ktorý sa
uvádza na trh s vyšším obsahom alkoholu, čo zodpovedá približne
10 % bežnej spotrebnej dane. S cieľom kompenzovať tento
dodatočný nepriaznivý účinok sa zaviedlo zníženie sadzby VSS
v prospech „tradičného“ rumu zo štyroch najvzdialenejších regiónov
Francúzska.
(9)       Fiškálne zvýhodnenie týkajúce
sa harmonizovaných spotrebných daní, ako aj poplatku VSS, ktoré sa má
schváliť, musí byť primerané, aby nenarúšalo integritu
a súdržnosť právneho poriadku Únie vrátane hospodárskej súťaže
na vnútornom trhu a politík štátnej pomoci.
(10)     Dodatočné náklady
súvisiace s praxou uvádzania „tradičného“ rumu s vyšším obsahom
alkoholu na trh, ktorá je zaužívaná niekoľko desaťročí
a ktorej dôsledkom sú vyššie dane, by sa preto mali tiež
zohľadniť.
(11)     Francúzsko v roku 2012
uplatňovalo na „tradičný“ rum spotrebnú daň vo výške 903 EUR na hektoliter
čistého alkoholu, čo zodpovedá 54,4 % bežnej sadzby. Takisto
uplatňovalo poplatok VSS vo výške 361,20 EUR na hektoliter čistého
alkoholu, čo zodpovedá 67,8 % bežnej sadzby VSS. Obe zníženia spolu
predstavujú daňové zvýhodnenie vo výške 928,80 EUR na hektoliter
čistého alkoholu alebo v porovnaní so súčtom bežných sadzieb
(spotrebná daň a VSS) daňové zvýhodnenie na úrovni 42,8 %.
(12)     Rozhodnutím 2007/659/ES sa
Francúzsku povoľuje znížiť vnútroštátnu spotrebnú daň
uplatniteľnú na „tradičný“ rum až o 50 % bežnej
vnútroštátnej spotrebnej dane z alkoholu. Toto rozhodnutie sa
nevzťahovalo na zníženie sadzby VSS z „tradičného“ rumu, ktoré
bolo zavedené až ako opatrenie na kompenzáciu dodatočného zaťaženia
súvisiaceho s týmto rumom prostredníctvom reformy systému poplatkov VSS od
1. januára 2012.
(13)     Je nevyhnutné túto situáciu
napraviť, a to uplatnením rovnakých princípov, ktoré sa
uplatňujú na výnimku z článku 110 Zmluvy pre harmonizované
spotrebné dane, aj na poplatky VSS. Zároveň by sa ním od januára 2014 mal
zaviesť strop pre daňové zvýhodnenie, ktoré možno udeliť,
prostredníctvom maximálneho percentuálneho podielu bežných sadzieb na hektoliter
čistého alkoholu harmonizovanej spotrebnej dane zo silných alkoholických
nápojov a poplatku VSS.
(14)     Nová výnimka by sa mala
udeliť na sedem rokov od 1. januára 2014 do 31. decembra 2020.
(15)     Francúzsko by malo Komisii
predložiť priebežnú správu, aby jej umožnilo posúdiť, či dôvody
pre výnimky stále existujú, či je fiškálne zvýhodnenie poskytované
Francúzskom naďalej primerané a či je možné v rámci systému
daňových výnimiek pri zohľadnení ich medzinárodného rozmeru
zaviesť alternatívne opatrenia, ktoré by takisto boli postačujúce na
podporu konkurenčného hodnotového reťazca cukrová trstina – cukor – rum.
(16)     V rozhodnutí 2007/659/ES
nebolo možné zohľadniť nové okolnosti, ktoré vznikli po reforme
systému poplatkov VSS. Je preto nevyhnutné zmeniť rozhodnutie
začlenením zníženej sadzby VSS do výnimky stanovenej v tomto
rozhodnutí, a to s platnosťou od 1. januára 2012.
(17)     Týmto rozhodnutím nie je
dotknuté prípadné uplatňovanie článkov 107 a 108 Zmluvy,
PRIJALA TOTO ROZHODNUTIE:
Článok 1
Odchylne od článku 110 Zmluvy sa
Francúzsku na jeho kontinentálnom území povoľuje predĺžiť
uplatňovanie nižšej sadzby spotrebnej dane z „tradičného“ rumu
vyrobeného v departmánoch Guadeloupe, Francúzska Guyana, Martinik
a Réunion, ako je plná sadzba spotrebnej dane z alkoholu stanovená
v článku 3 smernice 92/84/EHS, a nižšej sadzby poplatku
„cotisation sur les boissons alcooliques“ (VSS), ako je plná sadzba, ktorá by
sa uplatňovala podľa vnútroštátnych právnych predpisov.
Článok 2
Výnimka stanovená v článku 1 sa
obmedzuje na rum vymedzený v bode 1 písm. f) prílohy II k nariadeniu
Európskeho parlamentu a Rady (ES) č. 110/2008[10], ktorý je vyrobený
v departmánoch Guadeloupe, Francúzska Guyana, Martinik a Réunion
z cukrovej trstiny vypestovanej na mieste výroby, s obsahom iných
prchavých látok ako etylalkohol a metylalkohol s hmotnosťou 225
gramov na hektoliter čistého alkoholu alebo viac a s obsahom
alkoholu 40 % alebo viac.
Článok 3
1. Znížené sadzby spotrebnej dane
a poplatku VSS uvedené v článku 1 a vzťahujúce sa na
rum uvedený v článku 2 sa obmedzujú na ročnú kvótu 120 000
hektolitrov čistého alkoholu.
2. Jednotlivé znížené sadzby spotrebnej dane
a poplatku VSS uvedené v článku 1 tohto rozhodnutia môžu
byť nižšie ako minimálna sadzba spotrebnej dane z alkoholu stanovená
smernicou 92/84/EHS, ale nesmú byť o viac ako o 50 % nižšie
než plná sadzba spotrebnej dane z alkoholu stanovená v súlade
s článkom 3 smernice 92/84/EHS alebo plná sadzba poplatku VSS za
alkohol.
3. Kumulatívne fiškálne zvýhodnenie povolené
podľa odseku 2 tohto článku nesmie predstavovať viac ako
50 % plnej sadzby za alkohol stanovenej podľa článku 3 smernice
92/84/EHS.
Článok 4
Najneskôr do 31. júla 2017 Francúzsko
predloží Komisii správu, aby jej umožnilo posúdiť, či stále existujú
dôvody pre výnimku a či fiškálne zvýhodnenie poskytované Francúzskom
je alebo podľa očakávania naďalej zostane primerané
a postačujúce na podporu konkurenčného hodnotového reťazca
cukrová trstina – cukor – rum v departmánoch Guadeloupe, Francúzska
Guyana, Martinik a Réunion.
Článok 5
Rozhodnutie 2007/659/ES sa mení takto:
1.           Článok 1 sa nahrádza takto:
„Článok 1
Odchylne od článku 110 Zmluvy sa
Francúzsku na jeho kontinentálnom území povoľuje predĺžiť
uplatňovanie nižšej sadzby spotrebnej dane z „tradičného“ rumu
vyrobeného v departmánoch Guadeloupe, Francúzska Guyana, Martinik
a Réunion, ako je plná sadzba spotrebnej dane z alkoholu stanovená
v článku 3 smernice 92/84/EHS, a nižšej sadzby poplatku
„cotisation sur les boissons alcooliques“ (VSS), ako je plná sadzba, ktorá by
sa uplatňovala podľa vnútroštátnych právnych predpisov.“
2.           Článok 3 sa nahrádza takto:
„Článok 3
1. Znížené sadzby spotrebnej dane
a poplatku VSS uvedené v článku 1 a uplatniteľné na
rum uvedený v článku 2 sa obmedzujú na ročnú kvótu 120 000
hektolitrov čistého alkoholu.
2. Jednotlivé znížené sadzby spotrebnej dane
a poplatku VSS uvedené v článku 1 tohto rozhodnutia môžu byť
nižšie ako minimálna sadzba spotrebnej dane z alkoholu stanovená smernicou
92/84/EHS, ale nesmú byť o viac ako o 50 % nižšie než plná
sadzba spotrebnej dane z alkoholu stanovená v súlade
s článkom 3 smernice 92/84/EHS alebo plná sadzba poplatku VSS za alkohol.“
Článok 6
Toto rozhodnutie sa uplatňuje od
1. januára 2014 do 31. decembra 2020.
Článok 5 sa však uplatňuje od
1. januára 2012 do 31. decembra 2013.
Článok 7
Toto rozhodnutie je určené Francúzskej
republike.
V Bruseli
                                                                       za
Radu
                                                                       predseda
[1]               Pred
rokom 2009 sa sadzba „vignette“ (alebo „poplatok do sociálneho
zabezpečenia“) uplatňovala vo výške 130 EUR na hektoliter, čo zodpovedá sume 325 EUR na hektoliter čistého alkoholu na výrobok s obsahom alkoholu
40 %. Táto sadzba sa v roku 2011 zvýšila na 160 EUR na hektoliter (t. j. 400 EUR na hektoliter čistého alkoholu) a od roku 2012 bola a)
upravená, aby bolo možné ju použiť na hektoliter čistého alkoholu, a b) podobne ako
v prípade rumu z francúzskych zámorských departmánov nemôže
presiahnuť úroveň 40 % sadzby spotrebnej dane.
[2]               Pozri
poznámku pod čiarou č. 1.
[3]               Daňové
sadzby sa v roku 2012 zmenili dvakrát. Až do druhej zmeny v máji bol
rum z francúzskych zámorských departmánov zvýhodnený o 972,02 EUR na hektoliter čistého alkoholu.
[4]               Tento odhad však môže byť trochu privysoký,
keďže nezohľadňuje skutočnosť, že veľkoobchodníci
aj maloobchodníci nemuseli na spotrebiteľov v plnej miere
preniesť zníženie sadzieb spotrebnej dane a VSS, a potenciálne
zníženie dopytu pri uplatnení bežných sadzieb spotrebnej dane a VSS
v porovnaní so zníženými sadzbami, alebo že substitúcia jedna ku jednej
v prípade „tradičného“ a konkurenčného rumu by mala za
následok nižšie príjmy z daní, keďže konkurenčný rum má nižší
obsah alkoholu.
[5]               Zdroj:
KOM(2011) 577 v konečnom znení z 22. septembra 2011. Odhady
za obdobie 2011 – 2013 z rovnakého zdroja, uvedené aj v odôvodneniach
rozhodnutia č. 896/2011/EÚ.
[6]               Rozdiel
medzi bežnou sadzbou spotrebnej dane z liehovín a zníženou sadzbou
spotrebnej dane z rumu z „francúzskych zámorských departmánov“
vrátane poplatku do sociálneho zabezpečenia („vignette“).
[7]               Ú. v. EÚ C XXX, XXX, s. XXX.
[8]               Rozhodnutie Rady 2007/659/ES z 9. októbra
2007, ktorým sa Francúzsku povoľuje uplatňovať zníženú sadzbu
spotrebnej dane z tradičného rumu vyrobeného v jeho zámorských
departmánoch (Ú. v. EÚ L 270, 13.10.2007, s. 12).
[9]               Smernica Rady 92/84/EHS z 19. októbra 1992
o aproximácii sadzieb spotrebnej dane na alkohol a alkoholické nápoje
(Ú. v. ES L 316, 31.10.1992,
s. 29).
[10]             Nariadenie Európskeho parlamentu a Rady (ES)
č. 110/2008 z 15. januára 2008 o definovaní, popise,
prezentácii, označovaní a ochrane zemepisných označení liehovín
a o zrušení nariadenia (EHS) č. 1576/89 (Ú. v. EÚ
L 39, 13.2.2008, s. 16).


                             EURÓPSKA
                             KOMISIA

                                                    V Bruseli 26. 6. 2015
                                                    COM(2015) 312 final

                                                    2015/0138 (NLE)

                                            Návrh

                                   ROZHODNUTIE RADY

     o uzatvorení v mene Európskej únie a jej členských štátov protokolu k rámcovej dohode
     medzi Európskou úniou a jej členskými štátmi na jednej strane a Kórejskou republikou
      na strane druhej na účely zohľadnenia pristúpenia Chorvátskej republiky k Európskej
                                               únii

SK                                                                                SK
 ---pagebreak---                                       DÔVODOVÁ SPRÁVA

     1.      KONTEXT NÁVRHU
     V zmysle Aktu o pristúpení Chorvátskej republiky pristúpi Chorvátsko k medzinárodným
     dohodám podpísaným alebo uzavretým Európskou úniou a jej členskými štátmi
     prostredníctvom protokolu k uvedeným dohodám.
     Rámcová dohoda medzi Európskou úniou a jej členskými štátmi na jednej strane a Kórejskou
     republikou na strane druhej (ďalej len „dohoda“) bola podpísaná 10. mája 2010.
     V nadväznosti na rozhodnutie Rady z [….] o podpísaní protokolu k rámcovej dohode medzi
     Európskou úniou a jej členskými štátmi na jednej strane a Kórejskou republikou na strane
     druhej (ďalej len „protokol“) na účely zohľadnenia pristúpenia Chorvátskej republiky
     k Európskej únii bol dňa [….] protokol podpísaný so zástupcom Kórejskej republiky.
     Z tohto dôvodu sa predkladá tento návrh:
             i)    Návrh rozhodnutia Rady o uzatvorení protokolu.

     2.      VÝSLEDKY KONZULTÁCIÍ SO ZAINTERESOVANÝMI STRANAMI
             A POSÚDENÍ VPLYVU
     V nadväznosti na podpísanie protokolu Komisia predkladá návrh rozhodnutia Rady
     o uzatvorení protokolu.

     3.      PRÁVNE PRVKY NÁVRHU
     Komisia žiada Radu, aby ju v mene Európskej únie a jej členských štátov poverila
     uzatvorením protokolu k rámcovej dohode medzi Európskou úniou a jej členskými štátmi na
     jednej strane a Kórejskou republikou na strane druhej na účely zohľadnenia pristúpenia
     Chorvátska k EÚ.

SK                                               2                                              SK
 ---pagebreak---                                                                    2015/0138 (NLE)

                                                         Návrh

                                                   ROZHODNUTIE RADY

     o uzatvorení v mene Európskej únie a jej členských štátov protokolu k rámcovej dohode
     medzi Európskou úniou a jej členskými štátmi na jednej strane a Kórejskou republikou
     na strane druhej na účely zohľadnenia pristúpenia Chorvátskej republiky k Európskej
                                               únii

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej články 207 a 212 v spojení
     s článkom 218 ods. 6 písm. a),
     so zreteľom na Akt o pristúpení Chorvátskej republiky, a najmä na jeho článok 6 ods. 2,
     so zreteľom na návrh Európskej komisie,
     so zreteľom na súhlas Európskeho parlamentu,
     keďže:
     (1)      V súlade s článkom 6 ods. 2 Aktu o pristúpení sa pristúpenie Chorvátska k rámcovej
              dohode medzi Európskou úniou a jej členskými štátmi na jednej strane a Kórejskou
              republikou na strane druhej má dojednať prostredníctvom protokolu k tejto dohode.
              Použiť sa má zjednodušený postup, podľa ktorého musí protokol uzatvoriť Rada
              konajúca jednomyseľne v mene členských štátov a príslušné tretie krajiny.
     (2)      Dňa 14. septembra 2012 Rada poverila Komisiu, aby začala rokovania s dotknutými
              tretími krajinami. Rokovania s Kórejskou republikou sa úspešne ukončili a protokol
              bol podpísaný v mene Európskej únie a jej členských štátov v [...] dňa [...].
     (3)      Protokol by sa preto mal schváliť,
     PRIJALA TOTO ROZHODNUTIE:

                                                        Článok 1
     1.        Protokol k rámcovej dohode medzi Európskou úniou a jej členskými štátmi na jednej
               strane a Kórejskou republikou na strane druhej na účely zohľadnenia pristúpenia
               Chorvátskej republiky k Európskej únii sa týmto schvaľuje v mene Európskej únie
               a jej členských štátov.
     2.        Znenie protokolu je pripojené k rozhodnutiu o jeho podpísaní a predbežnom
               uplatňovaní1.

                                                        Článok 2
     Predseda Rady určí osobu splnomocnenú vydať v mene Európskej únie a jej členských štátov
     oznámenie stanovené v článku 4 ods. 1 protokolu.

     1
              Ú. v. EÚ L [...], [...], s. [...].

SK                                                         3                                       SK
 ---pagebreak---                                            Článok 3
     Toto rozhodnutie nadobúda účinnosť dňom jeho prijatia. Uverejní sa v Úradnom vestníku
     Európskej únie.
     V Bruseli

                                            Za Radu
                                            predseda

SK                                            4                                              SK